Amira Marokotik etorri da, beste asko bezala. Berak, ordea, bere historia, bere ametsak eta bere bizipenak kontatzeko aukera izan du, Kirmen Uriberen eskutik. Hala, Amirak, atzerritik etorritako beste asko bezala, bere herriaz eta maite dituen pertsonez asko gogoratzen dela ohartaraziko digu. Nola garai batean bere izebarekin Europari begira egoten zen, eta nola orain bere herriari eta oroitzapenei begira egoten den bere gogoetetan.\nEta kontatuko digu nolako penak eta zailtasunak dituen bere eguneroko bizitzan, bere ametsak eta nahiak. Ikusaraziko digu desberdintasuna, beste gauza askoren artean, dibertigarria ere izan daitekeela, eta aberasgarria, munduari begiratzeko modu berriak eskaintzen dizkigulako.


Testuaren edizioak paperezko edizioaren informazioa eta arauak jarraitzen ditu. Testu bakoitzaren goiburuek, egilearen edo itzultzailearen informazioaz gain, eskuizkribuari dagozkion xehetasunak ematen dituzte: deskribapena eta egoera, katalogazioa, datatzea. Bonapartek bere laguntzaileekin mantendu zuen korrespondentzia ugariari esker, kasu askotan eskuizkribuaren transmisioaz eta testua itzultzera edo sortzera eragin zuten arrazoi linguistikoez informazioa eskain daiteke.\nDokumentuek eurek dakarten informazioagatik eta eskuizkribuen kronologiarekin erlazionatutako aspektuengatik, ikerlari eta dialektologoen mesedetan, testuen edizio kontserbakorra egiten da. Testu bati dagozkien aldaketa zehatzak egiten direnean, horretarako izan diren arrazoiak beti azaltzen dira sarreran edo oin-oharrean.\nOrokorrean, ez dago arazo handirik grafia ezberdinak interpretatzeko, dokumentuak XVIII. eta XIX. mendeetakoak direlako. Bestalde, kasu askotan, testua sortzeko edo itzultzeko arrazoi dialektala kontutan hartuz, hotsen idazkerak balio berezia izaten du (Bonapartek berak argibideak eman zituen horretaz). Beste batzuetan, alternantzia grafikoak interesgarriak dira desfonologizazio bilakabideren edo polimorfismo fonetikoren bat agertzen dutelako, edo eta euskalkiaren edo azpieuskalkiaren aldaera artikulatzaileren bat. Errespetatu egin dira, beraz, originalaren grafiak, eta interpretazioa ere laguntzen da oin-oharren bitartez.\nPuntuazioa eguneratu da, kriterio oso murriztatzailearekin, maiz ezinbestekoa zelako nahiz irakurketa zuzenerako, nahiz testua interpretatu ahal izateko, batez ere puntuazio markaren falta ia erabatekoa zen kasuetan. Koherentzia bilatu da beste puntuaketa ikur batzuk erabiltzean: galdera-ikurrak, harridurarenak, letra larriaren erabilera, beti ere euskarari buruzko egungo irizpideetara lotuz.\nEdizio etiketatu honetan egindako aldaketarik handiena hitzen banaketa eta elkarketari dagokie. Horrekin hizkuntzalarientzako informazio garrantzitsua galtzen da; hala ere, beharrezkoa izan da testua eta haren edizioa prozesu erdiautomatikoak eskatzen dituen baldintzetara egokitu ahal izateko.\nEdonola ere, aldaketak ahalik eta bigunenak izan dira. Irizpide orokorrak hauek izan dira:\nBanatu egin dira izen eta aditz sintagmak osatzen dituzten elementuak: "andi vatequi", "gorpuz bat", "guciz poderoso", "aldi contan", "ecun cion", "sinisten cia?"; baita lehenengo elementuaren eraginez sortutako aldaketa fonetikoak ere: "ein tzacie", "izan tzeleic", "erran zquizu".\nBanatu egin dira baita ondorengo motetako elementu morfosintaktikoak ere: nai, bear, bait, baino: "nai izan zue", "vaino len", "nai hizan zizun", "bihar tziuan", "publicacen baita", "nai du", "beÃ±o len".\nAditz-forma ezezkoetan, "ez" elementua ere banandu egin da, baita aldaketa fonetikoak eragin dituen kasuetan ere: "ez deila", "ez daveinec", "ez badeiteque", "ez ditzein", "ez guitzazu", "ez guitzala" "Ez tezagula", "ez tugunein", "ez tirelacos", "ez paitu", "ez tituenac".\nElementuak amalgamaturik agertzen direneko kasuak elkartuak utzi dira: "obronen" (<"obra onen), "beaute" (<bear dute), "veinipein" (<beinik bein), "yorquere" (iork ere).\n"ganik", "garna", "daco" bezelako desinentziak batu egin dira: "Maria Virginaganic", "Geinaganic", "daudenenganic", "mundiuarenganic", "amavigarna", "vigarna", "sanduarendaco".


Enplegu archivos - Page 17 of 18 - EGK Enplegu archivos - Page 17 of 18 - EGK\nGaur, hilak 22 (asteartea): Gazteria eta enplegua: etorkizunerako EREDU BERRIAK eraikiz.\nEuskadiko Gazteriaren Kontseiluaren 25. urteurreneko egitarauaren baitan. GAZTERIA ETA ENPLEGUA //// ETORKIZUNERAKO EREDU BERRIAK ERAIKIZ JUVENTUD Y EMPLEO //// CONSTRUYENDO ALTERNATIVAS DE FUTURO Enplegu kontutan garai latzak direla ondo dakigu. Marraztu ziguten bidea jarraitu eta bukaeran amildegia besterik ez dugu… ...\nUDA BELTZA LANGILE GAZTEENTZAT (BERRIA egunkarian argitaratutako iritzi-artikulua). Amaia Elorza Pinedo Euskadiko Gazteriaren Kontseiluko (EGK) 'Bizi Baldintza Materialak' arloko teknikaria Uda larria izan da hau langileentzat, baita gazte langileontzat ere. Abuztua bukatzear dagoela eta hiru hilabete baino gutxiagotan Euskal Herriko… ...\nPrentsa oharra: Gazteen lan osasunaren alde, prekarietatearekin amaitu\nLan baldintzen okertzeak "gazteen osasunari kalte egingo diola" salatu dute Prekarietatearen areagotzeak gazteriaren lan-istripu kopurua handitu dezakeela ohartarazi dute 16 eta 35 urte bitarteko pertsonek ezbeharren %40a sufritzen dute Gasteizen, 2011ko apirilaren 26an. Hurrengo Osasun Laboralaren aldeko Nazioarteko Egunaren testuinguruan… ...


INAUGURAZIOAK SANTURTZIN: Eskola bat eta hilerri bat – Bolintxi\nINAUGURAZIOAK SANTURTZIN: Eskola bat eta hilerri bat\nKrisia hasi zenetik inaugurazio gutxi izaten dugu eta dagoeneko ez ditugu politikariak, gizon handiak (1) eta nagusiak zintak mozten edo maketak aurkezten ikusten, ez eta…\nlehen harriak jartzen edo jendearekiko harremanen arduradunei bururatzen zaien bestelako zeremoniarik burutzen ere. Faltan ditugu sasoi haiek, alajaina!\nEta zer hobe eskola bat baino, inori kalterik egiten ez diona eta mundu guztiak txalotzen duena. Eta horri ekin zion Aurora Vildosola herriko ongileak, Aranaren alarguna bera, Hijas de la Cruz Eskolari handituko zuen egoitza bat emanez.\nBada, ez gaude etsitzeko prest eta, garai hobeen zain gauden bitartean, denboraren makinan sartuko gara gure herrian izan diren inaugurazio garrantzitsuak biziberritzeko.\n1930eko maiatzaren 19an, astelehena, izan zen inaugurazioa elizak erabili ohi duen hotsandiaz egin zen: meza instituzioaren kaperan eta prozesioa Murrieta etorbidean (2) Mahastieta kalean daukan sarreraraino. Eta oso prozesio ikusgarria izan zen benetan; izan ere, gurutze goratuaren atzetik gotzaina eta herriko elizgizon guztiak joan ziren, Udalbatza eta Aurora eta Carmen Vildosola andreak Eskolako nagusiarekin batera eta horien ostean ikasle guztiak. Hori guztia Udal Bandaren hotsera, garai haietan izan bazen eta prozesioaren bukaeran zihoan.\nEraikina heldutakoan gotzainak egoitza bedeinkatu zuen, neskatoen abesbatzak, Bandari txanda hartuta, ekitaldiari buruzko kantak abesten zituen bitartean. Eta jarraian eta egoitza berriaren balkoitik gotzainak eta alkateak hitzaldi bana bota zuten. Eskolako neska batek errezitatutako olerki txalotuak bukaera eman zion ekitaldiari.\nEgoitza gaur eguneko egoeran. Ikusten den bezala eta kanpoaldean eta, hesia kentzeaz aparte, kanpoaldean ez da aldaketarik izan. Atzean dagoen “Oráatarren etxea” ez da “El Liberal” egunkariko argazkiko jatorrizkoa, estiloa mantentzen duen eta gerora egindako eraikuntza baizik.\nEta eguna ganorazko inaugurazioak bukatzen diren modura bukatu zen, hots, Vildosola ahizpek agintari politikoei eta elizgizonei eskainitako oturuntzarekin.\nEta hilerri bat\nBotere politikoa erlijiosoa baino gutxiago ez zuelako izan nahi edo garaia zelako edo inaugurazioak egiteko kontua horrelakoxea delako, behin hasita ez duzu gelditzerik, biharamunean, hau da, maiatzaren hamabian, asteartea, hilerritan joan ziren udalekoak. Zaharra itxi eta berria, horren beharrezko eta atzeratua, inauguratu zuten Vicíoko zelaigunean eta handik aurrera hortxe izan da.\nItxitako hilerria, Kabiezeserako bidean, Zahar-etxe eta eskolaren artean.\nBerriz ere meza, eta igandekoarekin baziren hiru jarraian, oraingo honetan hilerri zaharreko Kaperan, Murrietak eraikitakoa bera. Eta udaleko Bandaren atzetik (a zer nolako bolada zeramaten gixajoek) handik Kabiezeseraino, aldapa igota, eta instalazioak bedeinkatu eta inauguratu.\nOraingo honetan ez dago jasota inolako oturuntzarik, ez dakigu zergatik, udaleko diru-kutxaren egoera ez zelako ona, aurreko egunean Vildosolatarren jauregian bete-beterik bukatu zutelako edo inauguratutako instalazioen izaeragatik ez zelako egokia; izan ere, panteoiak gozozale eta jatunez beteta omen daude eta balio izan zuenarekin ez zen oso ideia ona ireki bezain pronto betetzea.\nGertakari bitxi hauek ziren bitartean, santurtziarrek betikoarekin segitzen zuten.\nArrantzontziek 800 arroa antxoa porturatu eta 4 eta 6 pezeta bitartean saltzen zuten arroa.\nMeza erdian Angeles Malo neskatoa elizan jausi eta ukondoa apurtu zuenez, Basurtoko Ospitalera eraman zuten.\nSei urteko José Luis Torres mutikoa kalean jausi -ikustekoa zen haurrek nolako lanak ematen zituzten- ,ezpaina apurtu eta Sorospen-gelara joan behar izan zuen.\nEta Francisco Calderón jaunak, Francisco Abad jaunak eta Guillermo Martínez jaunak egokitzat jo zuten Mahastietan labankadaka ibiltzea, lehenengoa Sorospen-gelara joan behar izan zuelarik ipurmasailetan zituen zauriak sendatzera. Ez zuten inauguratu berri zegoen hilerria estreinatu behar izan.\n1 Zein ote da gizon handi eta nagusi hitzen femeninoa?\nKonturatuko zineten ez zela inolaz ere biderik laburrena, kaperatik egoitza berrira Eskola zeharkatuz joan zitekeelako. Argi dago aukeratutako bidea itxurosoagoa eta ikusgarriagoa zela.\nPosted in: HISTORIA,SANTURTZI | Tagged: HIJAS DE LA CRUZ ESKOLA, HISTORIA, INAUGURAZIOAK SANTURTZIN, SANTURTZI, SANTURTZIKO HILERRIA


Zure beharretara egokituak\nPrestakuntza-enpresa bat gara, e-learning zerbitzuetan adituak. 2001ean sortu ginenetik, bezeroei laguntza eskaintzen diegu beren langileen gaitasunak hobetzeko eta, hala, negozio-helburuak betetzeko.\nBankuen eta aseguruen sektorean kokatuta gaudenez, era guztietako enpresei eskain diezazkiekegu arrakasta-esperientzia berritzaileak.\ne-learning formatuko prestakuntza-irtenbide eta zerbitzuen eskaintza zabala dugu (guztira, 700 ordu baino gehiagoko sareko prestakuntza).\nAdituak gara lanak neurrira egiten, bai prestakuntza-programen kudeaketa integralean, bai haien faseen garapenean (programen diseinua, eduki birtualen eta aurrez aurre eman beharrekoen ekoizpena, eta prestakuntza-lana bera eta haren jarraipena).\nProiektu guztietan, enpresaren estrategiari jarraiki egiten dugu lan, negozio-helburuak betetzeko, beti hurbil, bizkor eta prest.\naul@ditio plataforman, programa birtualak garatzen ditugu, baina baita prestakuntza- eta komunikazio-gunea eskaini ere, enpresaren adimen kolektiboa lantzen laguntzeko.\nGeure lantaldea dugu, hainbat pertsonaz osatua: prestakuntza-proiektuak zuzentzen eta gauzatzen eskarmentu handia duten profesionalak; heziketaren diseinuko eta edukien pedagogiako adituak; garatzaile informatikoak; eta call center zerbitzuko langileak, erabiltzaileari arreta emateko.\nLantaldeak bezeroen Prestakuntza eta Giza Baliabideen Sailaren luzapena balitz bezala egiten du lan, eta hortik datorkigu arrakasta.\nLankidetza-hitzarmenak ditugu bazkide teknologikoekin eta hainbat arlo teknikotako adituekin. Hitzarmenak sinatzeko, bazkide eta adituek e-learning irtenbideak garatzen zer eskarmentu eta gaitasun duten hartu dugu kontuan.\nBezeroak zer behar dituen, era batera edo bestera parte hartzen dugu proiektuetan. Arlo hauetan jarduten gara:\nPrestakuntza-beharrak hautemateko landa-lana\nProgramaren helburuak eta edukiak zehazteko aholkularitza-lana\nErakunde osoak parte hartzeko laguntza (ikuspegi sistemikoa)\nPertsonaliza daitekeen eta erraz kudeatzen den plataforma\nEnpresan prestatzeko eta komunikatzeko lankidetza-guneak\nAdimen kolektiboaren garapena\nEduki birtualen eta aurrez aurre eman beharrekoen ekoizpena\nezeroaren beharretara eta teknologiara egokitzen diren askotariko heziketa-diseinuak\nEduki interaktiboak: multimedia baliabideak, hiru dimentsiokoak eta gamifikaziokoak\nBideo-produkzioa eta -edizioa\nBezeroaren eta geure egile-tresnak\nGailu guztietara moldatzen den edukien diseinua. SCORM eta xAPI\nProiektuak kudeatzeko bulegoa\nAldizkako txostenak eta ebaluazioak


Corpus Christiren prozesioan Iruñeko Udalak gastatutako dirua salatu du EH Bilduk - Iruñea - euskalerriairratia.eus\nCorpus Christiren prozesioan Iruñeko Udalak gastatutako dirua salatu du EH Bilduk\nEuskalerria Irratia 2019-06-26 07:59\n14 galdera erregistratu du EH Bilduk Iruñeko Udalean, pasa den igandean hiriko kaleetan egindako Corpus Christiren prozesioaren harira. 2.000 euro inguru eman zizkion Udalak artzapezpikuari, prozesioan erabiltzen diren belarrak eta kaleak apaintzeko loreak ordaintzeko. EH Bilduk salatu du, ez dagoela udal aurrekontuetan diru partidarik gastu hauetarako.\nCorpus Christiren prozesioa eliza katolikoak antolatutako ekimen pribatua da, azaldu du EH Bilduk, eta bere gastuei aurre egiteko ez dago diru partidarik aurreikusita aurrekontuetan. Joseba Asironen taldeak gatsu hori salatu eta dirua nondik atera den galdetu dio zuzenean Udal gobernu berriari.\nEnrique Maya alkateak ekitaldian parte hartu zuen hiriko aginte makila eta dominak jantzita. EH Bilduren iritziz, udal protokoloa eta instituzioaren akonfesionaltasunaren kontrakoa izan zen alkatearen jarrera hau. Gertatutakoa oso larritzat jo du EH Bilduk.


Bandres Unanue, Luis - Elhuyar Aldizkaria\nHasiera » Egilea » Bandres Unanue, Luis\n2001/06/01 Bandres Unanue, Luis -\nZenbat pisatzen du gorputz batek erortzean\n2000/01/01 Bandres Unanue, Luis -\nIgogailu batean zaudela, jaisten hasten denean ez al duzu inoiz sentsazio berezi bat hauteman? Pertsonak amiltzean nabaritzen duen ezohizko arintasunaren antzerakoa da. Hori, berez, ez da grabitaterik ezaren edo grabitatea txikiagotzearen sentsazioa baino.\nGrabitatea eta pisua\n1999/09/01 Bandres Unanue, Luis -\nEdonori "Eser zaitez aulki horretan eta inongo loturarik izan gabe ez zara jaikitzeko gai izango" esango bagenio, ziuraski burutik jota ...\nHigidurak, inertzia eta abar\n1999/04/01 Bandres Unanue, Luis -\nEdozein laguni trenetik saltatzerakoan aurrera begiratuz, hau da, trenaren noranzkoaren aldera ala atzera jauzi egin behar ote dugun galdetzen badiogu ...\n1999/03/01 Bandres Unanue, Luis -\nFisika XIX. mendean (I1)\n1999/01/01 Bandres Unanue, Luis -\nAzaroko zenbakian kaleratu zen "Fisika XIX. mendean" izenburupean argitaratuko ditugun hiru artikuluetako lehena. XIX. mendean fisika- eta kimika-arloan lortutako eta asmatutako puntu garrantzitsuenak azaltzea da artikulu-sorta honen asmoa, hau da, gaur egungo zientzia hobeto ulertzeko ikuspegi historikoa ematea. Lehen artikuluan Beroa eta energia, Elektrizitatea eta Korrente elektrikoa izan ziren hizpide. Oraingoan berriz, Teoria atomikoa eta Gasen teoria zinetikoa.\nFisika XIX. mendean (1)\n1998/11/01 Bandres Unanue, Luis -\nXIX. mendean Fisikak eta Kimikak garapen handia izan zuten. Hala ere, oinarriak aldez aurretik ezarrita zeuden eta mende honetan ezarritakoa aurrera eramatea baino ez zen egin; esan nahi baita aurretik onartutako oinarriak ez zirela zalantzan jarri. Jauzi koalitatiboa izateko XX. mendera arte, erlatibitatearen teoria arte hain zuzen, itxaron beharko dugu. Dena dela, jauzi hori egin ahal izateko XIX. mendean egindako guztia beharrezkoa izan zen. Beraz, XIX. mendean lortutako eta asmatutako puntu garrantzitsuenak banan-banan aztertuko ditugu.\n1998/07/01 Bandres Unanue, Luis -\nBehin batean Parisko egunkariek iragarki harrigarri bat argitaratu zuten; honen arabera, hogeita bost zentimo bidaliz, inongo nekerik gabe eta oso-oso ...\n1998/05/01 Bandres Unanue, Luis -\nDenbora era arruntean neurtzen dugunontzat segundoaren milarena ez da ia ezer, hots, ia zero da. Denbora-tarte txiki hauek duela gutxi ...\nAbiadurak eta abar\n1998/03/01 Bandres Unanue, Luis -\nOraingo honetan, Fisikan garrantzi handikoa den beste, atal baten atea ireki nahi dugu: Mekanikarena, hain zuzen. Eta Mekanikarekin hasteko gure ...\n‹‹ Aurrekoak 1 2 ... 6 7 Hurrengoak ››


Doako euskara ikastaro praktiko bat antolatu dute Lekeition, Markina-Xemeinen eta Ondarroan - Lea-Artibai eta Mutrikuko Hitza : Lea-Artibai eta Mutrikuko Hitza\nUemak, Banaiz Bagara elkarteak eta Lekeitioko, Markina-Xemeingo eta Ondarroako udalek Euskara Plus ikastaroa antolatu dute elkarlanean. Ikastaroa euskaraz ez dakitenei zuzenduta dago, eta doan da. Esan dutenez, azken urteotan atzemandako premiei erantzun bat eman asmoz sortu dute ikastaroa. “Ikastaroaren helburua da zaintzan, zerbitzuen arloan (merkataritzan zein ostalaritzan) edota arrantza munduan aritzen diren edo lana aurkitu nahi duten etorri berriek lanerako gutxieneko euskara maila lortzea”. Irailaren 6tik 20ra izena eman daiteke, tokian tokiko udaletxeko harreran.\nZehaztu dutenez herri bakoitzean ikastaro bana emango dute, eta ez dira ohiko euskara eskolak izango. “Ikastaroa guztiz praktikoa izango da; batez ere rol jolasetan oinarrituko da. Ikasleek laneko egoera ezberdinetako hiztegia eta esamoldeak ikasiko eta horien erabilera praktikatuko dute”.\nAurreratu dute 30-40 ordu inguruko ikastaroa izango dela, eta izena ematen duten ikasleekin adostuko dituztela ikastaro bakoitzaren egunak eta orduak.\nIkastaroaren berri emateko, hiru herrietan eskuorriak banatuko dituzte, euskaraz eta gaztelaniaz, eta ekimena iragartzeko bideoa ere zabalduko dute sare sozialen bidez eta baita ere telefono bidezko mezularitza aplikazioetan, euskaraz, gaztelaniaz eta serer hizkuntzetan.


Robot-bertsolaria? – Ikasle eta irakasle\nBehin baino gehiagotan galdetu didate ea ni naizen “Iñaki Murua, bertsolaria“. Baina ezagutzen bagaituzu, begien bistakoa da bion arteko aldea. Hala ere, bertsoen munduarekin zerikusia du gaurko sarrerak.\nIzenburua ikusita, zientzia-fikzioaz arituko naizela pentsatu duzu, agian. Kontuz, dena den: Star Trek-en horrela har zitezkeen hainbat tresna inguruan ditugu egun, ordenagailu eramangarriak edo tabletak, esaterako. Areago oraindik: gaur bertan gai horren inguruko hitzaldia emango du Aitzol Astigarragak Bilboko Alondegian. Honela aurkeztu dute ekitaldia:\nBertsoa aipatzean burura datozkigu berehala jolasa, inprobisazioa eta hizkuntza. Robota aipatuz gero, berriz, errazago lotuko genuke lana, errepikapena eta makina bezalako terminoekin. Beraz, robot-bertsolari adierazpenak kontraesana dirudi bere horretan, oximorona.\nOrduan, posible ote da robot batek bertsotan egitea? Zeintzuk dira horretarako beharko lituzkeen gaitasunak?\nGaldera horiek buruan ditugula, robotika eta hizkuntz-teknologietan barrena egingo dugu bidaia. Bertsolarien gisan, tradiziotik jasoa gaur egunean txertatzen ahaleginduz.\nArgazkiaren iturria: http://www.sc.ehu.es/ccwrobot/seccion/robotak\nNi kontu berri-berriaz ari nintzelakoan, orain dela bi urte, 2012ko apirilean, robot eta gizakien arteko bertso-saioa izan zela aurkitu dut; are, robotetako bat ez omen zen oso fin ibili; orduko beste bideo bat, Egañarekin lehian. 2013ko udaberriko beste bideo bat duzu hemen; kasu honetan, bi bertsolari gazteren kontrako lehian. Bietan, Aitzol Astigarraga tartean zen, jakina.\nInteresik baduzu, badakizu: arratsaldeko zazpietan duzu Bilboko Alondegian hitzordua. Auskalo inoiz Galtxagorri hori bere esparruan Deep Blue izatera iritsiko den.\nPosted on 2014/04/10 2014/04/03 Author Iñaki MuruaCategories adituak eta arituak, bitxikeriak, ekitaldiak, hitzaldiak, ikerketak, ohiturak, teknologiaTags Aitzol Astigarraga, bertsolariak, bertsolaritza, robotak, zientzia-fikzioa\nPrevious Previous post: Eguneroko arazoei aurre egiten\nNext Next post: Bertsobot


Nola saldu nire etxea krisian? | Consumer\nNola saldu nire etxea krisian?\nSaltzaileak jakin behar du bere etxebizitzaren prezioaren gainbalioespenak hura saltzea oso zaila egingo duela eta beherapena planteatu behar duela.\n/imgs/2008/05/sevendede.jpg"Nire pisua saldu dizut. Eraldatu berria. Kokapen ona. Urgea. Prezio negoziagarria". Kale-argiak, egunkariak, web espezializatuak, autobus-markesinak… aspalditik inbaditu dituzten iragarkietako bat da hau. Izan ere, dagoeneko ez da nahikoa kolore deigarriko ohiko kartela balkoian edo etxebizitzaren atarian zintzilikatzea. Saltzaileak aukera guztiak baliatu behar ditu eroslea limurtzeko, orain inoiz baino gehiago baitu non aukeratu. Jabe asko egoera larrian daude, gaur egungo etxea saldu eta falta zaien dirua lortu behar baitute etxe berria erosteko kontratua betetzeko. Eraikuntza-enpresa entregatzear dago. Atzerako kontaketa hasi da batzuentzat, denbora pasatu da, baina "Se vende" kartela ez da leihotik desagertzen. Beraz, saltzaileari beste aukerarik ez zaio geratzen bere etxebizitzaren prezioaren gainbalioaz ohartzea oso zaila izango dela saltzea eta beherapena planteatzea.\nJoan den abuztuan, Estatistikako Institutu Nazionalak (INE) bere kabuz hitz egiten duen zifra bat argitaratu zuen: etxebizitzen salerosketa %30 jaitsi zen Espainian aurreko urteko uztailarekin alderatuta. Ezbairik gabe, higiezinen sektorean ziklo-aldaketa bat gertatu da, eta atzean geratu ziren oparoaldi ekonomikoko urteak, non guztia "ia" saltzen baitzen jabeari zegokion prezioan.\nInbertitzeko eta espekulatzeko etxebizitzak erosten zituzten erosleak desagertu egin dira\nZiklo berri horrek eskariari eragiten dio, eta ikusten da erosle batzuk erretiratu egin direla, inbertitzeko eta espekulatzeko etxebizitzak erosten zituztenak, eta erabilera-eskaera berri bati bide ematen ziotela. Halaxe dio Fernando Encinarrek, higiezinen atari bateko Ikasketa Saileko buruak, erosle berria erretratatzen duenak, etxebizitza baten bila dabilenak benetan behar duelako: dibortziatzen diren bikoteak, seme-alaba berriak dituzten familiak… Encinarrek egoera berritik ateratzen duen mezu positiboa etxebizitzen eskaerak bizirik dirauela da; beraz, saltzaileei erosleen behar berrietara egokitzea gomendatzen die. Baina saltzaile bat baino gehiago kexatzen da: bizitzeko pisu bat behar duen jendea badago, zergatik ez du inork deitzen nire etxea erosteko?\nErantzuna prezioan dago\nHorixe da jabe askoren buruetako bat. Baina gutxik onartzen dute auziaren "quid"-a beren etxebizitzen salmenta-prezioa dela. Saltzaile horietako batzuek, atean eroslerik ez badute, hipoteka-maileguen "iturria itxi" dutelako nahi dute. Egia esan, gehienek gogortu egin dituzte horiek emateko baldintzak, eta une honetan mailegua ez da izaten higiezinaren tasazioaren %60 baino gehiago; higiezinen boomaren urteetan, berriz, ehuneko ehuna baino handiagoa zen kopuru hori.\nHala ere, higiezinen sare bateko frankizien zuzendari José Gonzálezek dioenez, "higiezin bat saltzeko elementu giltzarria prezioa da, eta gaur egun inoiz baino gehiago balio horrek doituta egon behar du".\nGaur egun mailegu batek ez du gainditzen higiezinaren tasazioaren %60a; boomaren urteetan, %100era iristen ziren.\nSaltzaileak jakin behar du ez duela ezertarako balio goiko bizilagunarekin konparatzeak eta aurreko urtean bere pisuaren salmenta ixtea lortu zuen prezioarekin konparatzeak. Baina, logikoa denez, jabeek oraindik ere martxan zeuden salmenta-teknikak eramaten dituzte adreiluaren krisia hasi aurretik. Hala, duela urte batzuk etxebizitza salgai izateak eta erosle idealaren zain egoteak suposatzen zuen transakzioaren zenbatekoa handiagoa izango zela. Gaur egun, ordea, estrategia horrek ez du balio. Une honetan itxaroteak ez saltzea esan nahi du. Fernando Encinarrek argi du, eta adierazi du prezioak zenbat eta gehiago jaitsi, eta zenbat eta azkarragoa izan, "lehenago aterako gara krisialditik". Horretarako, higiezin batzuek dituzten prezio gainbaloratuak eroslea aurkitu arte doitu beharko lirateke, betiere jabeak azkar saldu behar badu. Aldiz, denbora tarte handia badu, ez da batere gomendagarria hasierako prezioa ez jaistea eta mantentzea. Nolanahi ere, saldu nahi duen jabeak jakin behar du pronostiko onenek krisiak 2010. urtean agur esango duen data gisa finkatzen dutela, eta baliteke ordurako oraindik ez ixtea bere higiezinaren salerosketa.\nJoan hurrengo orrira: Agur fosforito kartelari »\netxe etxebizitza precio-eu salmenta saltzaile


Literatura Eskola » atutxa\nArticles tagged with: atutxa\n2010/2011, Featured, Literatura Eskola, kaiera, kronikak »\nIhes lerroen manifestua\n[1 Aza 2010 | No Comment | ]\nMaria Colera eta Ibai Atutxaren hitzaldien kronika.\nManifestu atzeratua, irakurketa kritikoa. Hitzaldia Lapiko Kritikoan\nMaria Coleraren hitzaldia\nManifestu atzeratua 11 telebistan\nEz da nolanahikoa izan aurtengo ikasturtearen hasiera, Joxe Azurmendiren Manifestu atzeratua izanik ardatza. Maria Colera esku egon da testuingurua azaltzearen ardura, Ibai Atutxarenean testuaren irakurketa kritikoa egitea. Nabarra aldizkariaren egoitzan egin zen saioa.\nGogoeta pizgarriak ekarri zituzten akuilulariek, funtsezko gogoeta baten bidetik: ‘Manifestu atzeratua’ 1968koa izanik ere, sekulako gaurkotasuna du. Egun bor-borka dauden eztabaidekin lotzen da bere egunean zentsuratua izan zen Azurmendiren lana.\n‘Izan zirelako gara? Eta nahi dugulako izango gara’ izan zen eskolako …


Gero eta gehiagoren aukera, baina oraingoz minoritarioa\n2020ko apirilaren 05a, igandea | Ordua Euskal Herrian 06:48:21\nErlijioak garrantzia galdu du gure bizitzetan, baina oraindik presentzia handia dauka gure heriotzetan. Hileta erritu katolikoen gainbehera ez da, inondik inora, beste arloetako elizkizunena bezain nabarmena. Hileta zibilak etorkizunean nagusi izango direla iragarrita dago, baina oraingoz oso gutxiren hautua dira, gero eta udal gehiagok horretarako espazioak eskaini arren. Heriotza-erritu zibilen nolakotasuna, izan ere, eraikitze fasean dago oraindik, Iñaki Olaizola adituaren esanetan.\nHileta zibila Arrasaten.\nBizitza osoan ingeniari aritu eta gero, 60 urterekin –duela hamarkada bat inguru– erretiro goiztiarra hartu eta antropologia ikasten hasi zen Iñaki Olaizola donostiarra, baita doktorego tesia egin ere. Geroztik, heriotzarekin zerikusia duten gaiez ikertzen dihardu buru-belarri. Gehien aztertu duen arloetako bat hileta zibilak dira: “Ez daukat datu zehatzik, baina gero eta erritu zibil gehiago egiten da. Pertsona batzuek ez dute pentsatu nahi beren heriotza-errituaz, nahiago dute gaia saihestu eta ez dute horretaz hitz egiten, baina gero eta gehiagok agertzen dute interesa”.\nInteres horren ondorioz, hileta zibilak suspertzen ari dira, Olaizolaren aburuz. Baina eraikitze-lanetan daude oraindik; esan nahi baita, momentuz ez dagoela argi nolakoa izan behar duen hileta zibil batek. “Sortzen ari den zerbait da, eta ez dago eredu bakarra”. Olaizola hileta zibiletara joaten da eta jendeari galdezka hasten zaio: zer ari gara ospatzen hemen? Festa, agurra, omenaldia? Inork ez dauka argi, nork bere erara bizi du. Hori bai, banan-banan galdezka hasita bakoitzak nolakoa nahi lukeen bere heriotza-erritua, “jai eguna izan dadila” erantzuna gailentzen dela dio ikerlari donostiarrak. Alegia, ez dadila izan atsekabe edo dolu eguna.\n“Erritualaren eraikuntza horretan, elementu amankomun batzuk nabarmentzen hasi dira”, dio Olaizolak. Horietako bat litzateke hildakoaren biografiari garrantzia ematea, haren bizitza gogoratzea, baina ez haren hutsegite edo akatsak zurituz, edo ez behintzat sarritan egin ohi den hein berean. Senide edota lagunek hitza hartzea izango litzateke beste elementu bat. Baita musikari protagonismoa ematea ere, normalean hildakoaren gustukoa zena.\nBiografia bakoitzari bere agurra\nGako-hitza pertsonalizazioa da, alderdi biografikoa nabarmentzea. “Hori da elizaren erritualetan falta dena”, uste du Iñaki Olaizolak, “batzuetan bi pertsonaren hileta egiten da aldi berean, bien izenak aipatu eta kito, mezak aurrera jarraitzen du; hori trufatzea da, pertsona bakoitzak bere erritua behar du, eta gaur egun ukitu pertsonal hori ematea apaizaren borondatearen menpe dago”. Oro har, hileta erlijiosoek –katolikoek behintzat– ez dute transmititzen horrelako ekitaldi batek transmititu behar duen emozioa, Olaizolaren iritziz.\nEliza katolikoak trokelatuta egiten ditu hiletak, pertsonalizatu gabe. Besteak beste, ezin dutelako. Hartara, gutxitan aipatzen den datua ekarri nahi du gogora Olaizolak: langile falta. “Gutxi gorabehera populazioaren %1 hiltzen da urtero. Horrek esan nahi du Hernani batean, esaterako, 200 lagun inguru hiltzen direla denbora tarte horretan. Denak erlijiosoak balira, 200 hileta elizkoi lirateke. Eta apaiz bakarra dago denentzat. Ez dago azpiegiturarik hori behar bezala antolatzeko. Gizarte zibila, aldiz, ari da prozesua eraikitzen”.\nAri da, bai, baina astiro. Erreportaje hau egiteko gurekin mintzatu diren guztiek esan dute geldiezina dela Olaizolak aipatzen duen eraikitze-prozesu hori, baina oraingoz oso presentzia txikia duela. Tamalez, datu gutxi dago. Eskuratu ditugun apurretatik, ia denak Frantziako Estatuari dagozkio: PFG ehorztetxe-elkarteak iaz egindako azterketa baten arabera, Frantzian hileten %30 dira zibilak. Hego-mendebaldean, Ipar Euskal Herria barne, %25eraino jaisten da portzentaje hori. Hori bai, gorpua errausten den kasuetan %53k aukeratzen du erritu zibila (estatu osoko datua). Korrelazioa ez da erabatekoa, ezta gutxiago ere, baina badago nolabaiteko lotura erritu motaren eta gorpua erraustu edo lurperatzearen artean. Badirudi azken agur katolikoa nahi dutenek joera handiagoa dutela lurperatzea hautatzeko. Hala ere, errausketa kopuruak azken urteetan izan duen gorakada handiak ez du isla erritu zibil kopuruan.\nNonbait, beste arlo batzuetan –ezkontzetan, berbarako– agerikoa den sekularizazio prozesua ez da indarrez iristen ari bizitzaren amaieraren kudeaketara. Datu zehatzik izan gabe ere begi-bistakoa da hori. Azken urteetan Hego Euskal Herriko gero eta udal gehiagok onartu dituzte hileta zibilak arautzeko ordenantzak; beste asko onartze bidean daude. Gauza handirik ezin arautu, ordea, hurkoari agurra ematea kontu pribatu samarra baita. Besterik gabe, udalek toki zehatzak atondu dituzte zeremonia horietarako, dela areto bat, dela plaza bat… eta haiek erabiltzeagatiko tasak ezarri. Kasuren batean, Arrasaten esaterako, hiletan gidari lanak egiteko boluntarioak eskatu dituzte, baina normalean erritua antolatzen duenari lekua eskaini eta gainerako guztia haien esku uzten da.\nUdalek aretoa eskaini bai, baina...\nHalako ordenantza bat onartu duen udaletako bat Santurtzi da. Lezo Urreiztieta zinegotziak dioskunez, bi areto dauzkate egokituta horretarako; bata, hogei lagunentzako modukoa, udal hilerrian bertan; bestea, ehun pertsona hartzeko gai dena, hiri erdian. Atontzea, kasu honetan, hustearen sinonimotzat har liteke. “Espazioa hutsik dago eta zuk nahi duzuna ipini dezakezu erabiltzen ari zaren bitartean: gurutze bat zein ikur komunista bat. Hasieran aztertu genuen zinegotziek zeremoniaren gidari aritzeko aukera, ezkontzetan bezala, baina gero pentsatu genuen oso une pribatu eta pertsonalak direla, eta hobe zela familia eta lagunengandik aparte inor ez egotea”.\nBi orduko erabileragatik 50 euro kobratzen dute Santurtzin, baina ordenantzak indarrean daramatzan hamabost hilabeteetan zero euro jaso dute. Ez, jendeak ez du ordaindu gabe alde egiten; besterik gabe, oraindik ez da izan aretook erabiltzeko eskaririk. Kontuan izan 450 pertsona inguru hiltzen direla urtero hirian, Hego Euskal Herriko heriotza-tasa aintzat hartzen badugu.\nHileta erlijiosoak beherantz, baina oso pixkanaka\nSanturtziko kasua ez da salbuespena. Gaur egun dozenaka udalerrik zerbitzua eskaini arren, eta jendartean aldeko giroa izan arren, oso hileta zibil gutxi egiten da. Edo behintzat, oso gutxi egiten da udal aretoetan; hortik kanpo, ez dago jakiterik.\nEdozein kasutan kopurua zeharo txikia da, ehorztetxeei kasu egitera. Hileta edozein motatatakoa dela ere, ia hildako guztiak haien eskuetatik igaro behar dira. Haiek arduratzen dira, halaber, elizarekin harremanean jartzeaz, familiak hileta katolikoa eskatzen duenean. Bi ehorztetxerekin hitz egin dugu, bata Getxon eta bestea Iruñean, eta bietan esan digute familia gehienek oraindik bide hori hartzen dutela. “Gaur-gaurkoz, hiltzen den jende gehiena giro erlijiosoan hazitakoa da, eta senideek horren araberako hileta antolatzen dute, batzuetan hildakoak hala adierazi zuelako bizirik zegoen bitartean, besteetan familiak uste duelako horixe litzatekeela haren nahia”, esan digute bietan, oso antzeko hitzekin. “Belaunaldi oso bat igaro beharko da hileta erlijiosoen gainbehera nabarmena izateko”.\nGetxoko Sarria ehorztetxeko langile batek argitu digunez, igartzen da hileta erlijiosoa eskatzen dutenen kopurua gutxituz doala, baina oso apurka. Bestalde, horrek ez du esan nahi elizara joateari uko egiten dioten guztiek hileta zibila antolatzen dutenik; besterik gabe, ehorztetxeak ez daki familiak zer hautu egiten duen. Edozelan, gehien-gehienek “betikoari” eusten diote. Datu bakarra lortu dugu joera horri buruz: Gipuzkoako ehorztetxeen estimazioaren arabera, hileta ez-erlijiosoak %5 besterik ez dira herrialde horretan. Salbuespen bat Eibar da, erritu zibilek hamarkadetako tradizioa duten herria.\nMendetako eskarmentuaren pisua\n“Hileta katolikoek indarra galduko dute etorkizunean, baina egia da oraingoz eusten diotela”, dio Iñaki Olaizolak. “Ez dugu ahaztu behar heriotza dela Elizaren espezializazio nagusia. Zenbat mende izan dute beren erritua egituratzeko? Zeremonia politak dauzkate, musika, organoa... Hitz batean, materiala daukate. Familia edo lagun talde gehienek ez daukate horren alternatiba eraikitzeko behar den indarra. Nik ikusita dauzkat Holandan kanpoko pertsona batek gidatutako hileta zibilak; ondo jantzitako gizon bat, ekitaldi solemnea... Profesionalizatu beharko litzateke kontua? Hileta zibiletarako zeremonia-buru lanbidea existitu beharko litzateke? Zalantza daukat, baina agian bai”.\nZeremonia-buruaren auziaz zalantza egin arren, Olaizolak argi dauka lekuarekikoa: leku bereziak behar dira hileta zibiletarako. Leku antropologikoak, bere hitzetan. “Erakargarriak izan behar dute, gozoak, beroak, bertan daudenei talde barruan sentiarazten dietenak... Uste dut gizarteak eskubidea daukala horrelako lekuak eskatzeko, eta ausartagoa naiz, kontu handiz esango badut ere: uste dut elizak gizarte zibilari itzuli beharko litzaizkiokeela”. Ikusiko al dugu halakorik bizitza honetan?


Pello Zelarain, oharkabeko bahiketa politikoaren kronika - GARA\nAne Ayestaran, Esti Amenabarro | Amasa-Villabona\nPello Zelarain, oharkabeko bahiketa politikoaren kronika\nLerrok idazten ari garenean, espainiar Estatuaren eremuan botere desberdinek, legea (eurena, noski) ulertzeko eta interpretatzeko isileko borroka baten ondorioak pairatzen ari da gure herrikide, senide, lagun Pello Zelarain, euskal preso politikoa; bere egoera ezagutzera eman nahi genuke kontakizuna luzea bada ere, modu laburrean gaiak duen larritasuna zuei helarazteko atrebentzia izan dugu.\nOtoi, lerrook irakurtzen ari zaretenok egin kasu: uztailetik gaude Pellok etxean izan behar duela entzuten, baina egikaritzen ez den errealitate maltzurrak Pello espetxean mantentzen du, Villabonatik 1.400 kilometrora, 65 urte betetzear, espetxe baldintza oso gogorretan. Gaude, borroka juridiko soila zena, borroka politikoa bihurtu dela. Eta bistan denez, etxean zain dagoenari hau luze egiten zaio.\nEta, noski, gu zain gaude eta ez gaude inolaz ere prest egoera hau onartzeko. Pello Zelarain euskal presoak, espetxean egonik ere eskubidedun dela jakitun denbora zeraman, zegozkion zenbait eskubide (hots, erredentzioak) eskatzen; bai Zaintza Epaitegi Zentralak, baita Espetxe Zuzendaritzak ere, gero ukatu egin badizkio ere, Auzitegi Nazionaleko I. Salak arrazoia duela aitortu zion Pellori 2012ko uztailean; hau da, bere espetxealdia aintzat hartuta, bere eskaera, erredentzio zehatz batzuena, onartu behar zitzaiola.\nGauzak honela, Pelloren askatasuna berehalakoa izan zitekeen aukera ireki zen. Villabonako herria alai zegoen, jaiak zirela, hainbeste maite duen Pello 26 urteren ondoren gure artean izango genuelakoan. Maiteren alboan geunden denok, pozik, alai, behingoan Pellok merezi duelako bere senide eta lagunen alboan izatea. Baina laster zapuztu zen gure nahia, Estatuak bere bizi arteko zigorra egikaritzeko tresna denak martxan baititu, eta oraingoan zera asmatu zuten: arrazoia izanik ere, Espetxe Zuzendaritzak ez duela hori beteko, dagozkion erredentzio guztiak eman nahi ez dizkiolako; beraz, Auzitegi Nazionalak Pellori arrazoia emanik ere, ez dela askatua izango berehalakoan, ez daudelako hainbat gauza argi. Askatasuna eskaini dion berak askatasuna ukatu. Espainiar Estatuaren izaera maltzur eta ankerraren aurpegi berria. Herri bezala historikoki suntsitu nahi izan gaituenaren, argudio juridiko epel eta gezurtiak, beste behin, militante politiko bat aske ez uzteko.\nPello ez dago, ordea, etsitzeko. Bizitza osoan borrokan jardun ondoren, arrazoia bere alde dagoen uste irmoarekin, arrazoia eman eta kendu dienengana zuzendu da. Zientzia fikzioa dirudien arren, beste behin Auzitegi Nazionalak arrazoia ematen dio Pellori, baietz, berak eskatzen dituen erredentzioak dagozkiola eta bete egin behar dela ebazpen hori. Baina Pellok espetxean dirau oraindik, bere ziegaren bakardadean, kalean bere ilobekin jolasean behar lukeenean.\nGaldera asko sortzen zaizkigun arren, bakarra egingo dugu: espainiar Estatuan botere banaketa hain goraipatua denean, nola da posible, arlo juridikoan gorenetakoa den epaitegi baten epaia Espetxe Zuzendaritzak ezbaian jartzea? Eurek aho bero demokra- ziaren printzipioak hainbestetan aldarrikatzen dituztenean.\nBi arrazoi garbi daude, bata gezurtiak dira (hori bagenekien). Bigarrenik, Herri honen historian adibide andana egonik ere, beste behin argi dago, Pello kalean ez badago, Josurekin gertatuak oso argi adierazi digun moduan, bulegoetan hartzen diren erabaki politikoak lehenesten direlako dela. Pello espetxean daukate, berari arrazoia emanik ere, euren mendeku goseak ez duelako amaierarik. Gure herriak hartu duen norabide politikoa oztopatzea da uneotan espainiar Estatuaren helburu behinena eta hori zapuzteko helburua beren egin dutenez, Pello espetxean mantendu behar dute. Zertarako? ziurrenik zerbait baldintzatzeko helburua jarri diotelako bere buruari. Egin kasu, Pello asko daude, baina bizi arteko zigorra txikle baten modukoa da haientzat, haien maltzurkeriaren norainokoa agertzen duena, baina beti zerbait baldintzatzeko, oztopatzeko, zer eta Herri honek jada hartua duen norabidea; esan dezagun, atzerabiderik ez duena, gainera. Baina nekeza suertatzen zaie euren buruetan sartzea. Halakoak dira, mendeak daramatzagu hau ikusten.\nGure helburua argia da, Pello Villabonara ekartzea, bere espazio fisiko naturalera, beti egon den lekura, urruti bada ere, berak hainbeste maite duen errebotea ikusi eta, zergatik ez, partida bat jokatzera. Villabona bere zain dago, baina ez burumakur. Pello maite dugu eta beti maiteko. Ez dugu arnasarik etengo bera etxera ekarri arte; bitartean, ostegunero Gurea zinema paretik bere etxe atariraino, isilean, bere askatasuna eskatzen jarraituko dugu. Muxu Pello, maite zaitugu!


Eroski taldeak 15 milioi euro irabazi ditu lehen seihilekoan | Ekonomia | Berria\nEroski taldeak 15 milioi euro irabazi ditu lehen seihilekoan\nBankuekin duen zorra murrizten jarraitu du, 83 milioi euro gehiago kitatuta. Urtarriletik ekainera taldeak 203 lanpostu sortu ditu.\nEroskiren supermerkatu bat Bizkaian. Luis Jauregialtzo / Foku\nEroski taldearen zenbakiek hoberantz egiten jarraitzen dute. 2018. urteko lehen zatian 14,8 milioi euro irabazi ditu, 203 lanpostu sortu eta negozio zifra egonkor mantendu arren —2.314 milioi euro— %3ko hazkunde esanguratsua izan du salmentetan Hego Euskal Herrian, Galizian eta Balear Uharteetan. Taldearen ustez, hazkunde horretan zerikusi zuzena du 'Zurekin' merkataritza ereduaren zabalkundeak.\nEmaitza onek bankuekin duen zorra kitatzen jarraitzeko bidea eman diote Eroski taldeari eta lehen seihilekoan zorretik 83 milioi euro gehiago kitatu ditu. "Eroskik bere zor finantzarioa 1.475 milioi eurotan murriztu du krisiaren hasieraz geroztik", esan du taldeak, finantza entitateekin harturiko "konpromiso guztiak bete" dituela azpimarratuz. Eroski taldea palanka efektu finantzarioa murrizteko plana negoziatzen ari da gaur egun, 2019ko abuztuan hasita, 2024. urterako pasiboaren egitura orekatzeko, hots, aktiboen balizko salmentei buruzko negoziazioa zabalik dago.\nEra berean, taldearen parte den Caprabok bere lehiakortasuna handitzeko plana jarri du abian eta orain gutxi jakinarazi du Bartzelonan (Katalunia) plataforma logistiko berria eraikiko duela.\nInbertsioei dagokienean, 38 milioi euro bideratu ditu taldeak sare propiora eta frankizietara. Batetik 52 supermerkatu birmoldatu ditu eta gero 26 saltoki berri zabaldu. Horietatik bi supermerkatu Eroskirenak dira eta eta beste hogei frankiziadunak. Horiei gehitu behar zaizkie kirol oinetakoen hiru Dooers denda berri eta gasolindegi bat.\nEroski kooperatibak, bestalde lehen seihilekoa bi milioi euroko irabaziekin itxi du.


Ostalaritzan eragingo duten azken neurriak salatzeko elkarretaratzea deitu du AZTEk biharko - Azpeitia - uztarria.eus\nOstalaritzan eragingo duten azken neurriak salatzeko elkarretaratzea deitu du AZTEk biharko\nMaialen Etxaniz 2020-11-06 16:04\nAzpeitiko plaza abuztuan, Alde Zaharreko agerraldia piztu ostean.\nS.O.S ostalaritza lelopean egingo dute elkarretaratzea bihar, 17:30ean, plazan. Elkarteko kideek Azpeitiko ostalari guztiei egin diete protestara bertaratzeko deia. Atzo iragarri zituzten "COVID-19aren transmisio kateak mozteko" bihartik eta azaroa bukatu arte indarrean izango diren neurri murriztaileak; besteak beste, etxeratze agindua ordubete aurreratzea eta ostalaritza guneak ixtea.\nAzpeitiko Alde Zaharreko Tabernarien Elkarteak protesta deitu du biharko, Eusko Jaurlaritzak atzo iragarritako neurriek ostalaritzan eragingo dituzten kalteak salatzeko. S.O.S ostalaritza lelopean egingo du kontzentrazioa AZTEk, 17:30ean hasita, Azpeitiko plazan. Elkarteko kideek Azpeitiko ostalari guztiei dei egin diete bihar mobiliza daitezen.\nAtzo iragarri zituen Iñigo Urkullu Eusko Jaurlaritzako lehendakariak "COVID-19aren transmisio kateak mozteko" bihartik aurrera –azaroa bukatu arte behintzat– indarrean izango diren neurri murriztaileak; besteak beste, etxeratze agindua ordubete aurreratzea eta ostalaritza guneak ixtea. Azken erabaki horrek "kezka" sortu die herriko ostalariei, eta neurrien aurrean desadostasuna agertzeaz gain, agindua "azken momentuan, asteburuaren atarian" iragarri izana salatu dute.


Indarkeria matxistaz : Irutxuloko Hitza\nDatorren ostegunean, azaroaren 25ean, Indarkeria Matxistaren Aurkako Nazioarteko Eguna izango da. Mugimendu feministak urte luzez egindako lanari esker, gaur egun, indarkeria matxistaren moduko terminoak ezagun zaizkigu guztioi, eta sarri entzuten ditugu etxean, kalean edo komunikabideetan. Baina zer da indarkeria matxista?\nIndarkeria matxistaz hitz egiten dugunean, gehienok ulertzen dugu gizonek emakumeengan eragiten duten biolentziaz ari garela. Jakin badakigu, gainera, indarkeria hau dominazio sistema binario batean oinarritzen dela, gizonek emakumeak menderatzeko estrategia gisa. Baina emakumeok soilik jasan al dezakegu indarkeria matxista? Eta zein ‘emakumez’ ari gara? Zer gertatzen da sistema binario horretatik kanpo gelditzen direnekin?\nZisheteropatriarkatuak ezartzen dituen desberdintasunen ondorio da bortizkeria hau, eta desberdintasun horiek iraunaraztea du helburu. Sistemak gizonez eta emakumez osaturiko gizartea behar du, kategoria dikotomiko zurrunetan banatuta, familia heteroarautuak osatu eta kate produktibo erreproduktiboari jarraipena eman ahal izateko.\nHau horrela, ekuazio horretatik kanpo gelditzen den edonork ez du sistema iraunarazteko balioko, eta ondorioz, indarkeria jasateko arriskua izango du. Biolentzia honek forma eta mekanismo desberdinak har ditzake, maila ezberdinetan, baina finean erro bera duen egiturazko indarkeria baten aurrean gaude.\nAzken hilabeteotan, gainera, argi ikusi dugu pertsona trans, marika eta bolleren aurkako indarkeria legitimatu eta areagotu egin dela; identitate normatiboak bortxaz eraikitzeko estrategia moduan.\nBeraz, indarkeria matxista ez da soilik emakume zis eta heteroarautuoi eragiten digun zerbait, sistemaren arauetatik kanpo gelditzen den edozein genero identitatek edo gorputz disidentek ere jasan dezakeen indarkeria espezifikoa baizik.\nNik, behintzat, argi daukat indarkeria matxistaren definizioa zabaltzeko beharrean gaudela. Ez al gara ba gu geu ere sistema binario bera erreproduzitzen ari indarkeria kategorizazio dikotomiko zurrun horietan bakarrik ulertzen badugu?


barren.eus - 'Plazara' kultur egitasmoa aurkeztuko du EHBilduk gaur\nHauteskunde kanpainako ekitaldia egin zuen EHBilduk, atzo, Kalegoen plazan. Galiza eta Euskal Herriari buruzko hitzaldia eman zuten Arnaldo Otegi EHBilduko bozeramaile nagusiak, Jon Peli Uriguen Elgoibarko alkategaiak eta urteetan Allarizeko (Galizia) alkate izan den Francisco Garciak. Galiza eta Euskal Herriak historikoki izan duten lotura oinarri hartuta, hango eta hemengo gaiak jorratu zituzten.\nGaurko beste ekitaldi politiko bat iragarri du EHBilduk. Jakinarazi dutenez, Plazara kultur proiektuak zertan datzan azalduko du Jon Peli Uriguenek, EHBilduren hauteskunde programan dagoen “egistamo berritzailea”. Azpeitiko alkate Eneko Etxeberria gonbidatu dute hango kultur ereduari buruz berba egiteko. 19:15ean izango da Kultur Etxeko hitzaldi gelan. EHBilduk barixaku arratsaldean, 19:00etan emango diote amaiera kanpainari, Giza Eskubideen parkean.\nProiektuak aurkezteaz gain, beste zenbait ekitaldi ere egin ditu Elgoibarko EHBilduk aste honetan. Martitzenean, esaterako, EHBilduren eskaerekin eta aldarrikapenekin bat egiten duten pentsiodunek eta erretiratuek bilera egin zuten. Beraien ustez, Udalek ere bermatu ditzakete pentsio duinak, eta gogora ekarri zuten Azpeitiko Udalak pentsio txikienak osatzen dituela. Bestalde, Jaurlaritzako aurrekontuen negoziazioen barruan, EH Bilduk pentsiodunentzat onurak proposatu zituela ekarri zuten gogora; besteak beste, pentsio baxuenak osatzea aurrekontuen bitartez.


Goiuri bikini denda lan taldea - Goiuri Bikini Denda\nOihana eta Amaia. Gure jostunak. Hastapen gorabeheratsua izan genuena!; izan ere, bikinien jostungitza nahiko arrotza zen toki batean ari ginen. Hortaz, hasiera gogorra eta nahi baino motelagoa izanda ere, gerorako oinarri sendoak jarri ahal izan genituen. Emaitzak erakusgarri, oso profesional handiak ditugu jostunak. Ez da lan erreza izan beraiena, izan duten jefea ikusita. Baina tailerretik tailerrera joan behar izan dugunetan, ezagutu ditugun jostunak ahoa bete hortz geratu dira gure bikotearen jostungintza-maila ikusita. Bere arloan, ziur asko, onenak Euskal Herria mailan.\nLeire. Noizean behin bikiniak saltzen zein den gaitasunik preziatuena galdetu izan digute. Eta gezurra eman badezake ere, gure gizatasunaren onarri-oinarrikoenarekin zerikusi zuzena duen hori da, enpatia. Bezeroek, direnak eta ez direnak egin ohi dituzte berak atenditu ditzan. Goiurin estanpatu gehien eta onenak egin dituena da. Oso estilo berezko eta antzemangarria badu ere, Goirutik sortu diren helburu eta erronkei erantzuteko gaitasun handia erakutsi du. Gau egun, freelance moduan bada ere, berarekin elkarlanean jarraitzeko aukera dugu.\nThais & Irati – Argazki eta bideoa\nIrati, aurretik diseinugile grafikoa izandakoa dugu eta gure dendan bikiniak estanpatzen dituena. Horrez gain, gure noizbehinkako modeloa, eta, oroz gain, gure bideografoa. Nolakoa den jada ondo ezagututa, itxaropen handiak ditugu beragan jarrita. Gurekin lanean aritu izan den bitartean, bere lan onaz gain, alderik alde gainezka egiten dion baikortasun eta pozaz blaitu du gure denda, ezinbesteko giroa sortuz talde mailako elkarlan ezin hoberako, eta, egia esan, oso nekez ordaintzeko moduan nomina baten bidez. Thais, Goiurirekin elkarlanean aritzen den argazkilaria: oso ikuspegi eta sentsibilitate berezia duen argazkilaria, oso gure gustukoa.\nIrune, ilustratzaile eta estanpagilea. Gurekin hasi zenean, izugarrizko altxor baten aurrean ote geunden esateko orduan ezbai batean ibili ginen. Orain, argi daukagu, altxorra. Bere lehen urratsak eman-emanak jada dituenean, 2020.erako estanpatu arrakastatsu batzuen egilea izan dugu. Bere ahaleginei esker, eta bere aldarte ezin hobea lagun, azkenik gure Instagrama bizi-bizirik dugu. Emaitzak ikusita, hasiera baina ez du izan orain artekoa, gorantz dugu Irune 2021erako.\nJoseba Lizarralde. Jefea. “separates” bikini-bildumaren diseinugilea. Horrez gain ere, estanpatu batzuk neronek eginak dira, besteak beste, nire taldekideak lasai ez daitezen. Bikiniak saltzea oso gustuko dut.\n2020ko, aurtengo, gure emakume ederrak. Kolore zein taila ezberdinetakoak. Elkarren artean oso diferenteak izanda ere, oso politak diren hiru neska, eta gure bezeroen iritzien isla ere badirenak. Euren artean badute antzik ere: azkarrak, ederrak, dibertigarriak eta nortasun handikoak. Bihoakie bihotz-bihotzez gure esker ona gurekin parte hartu izanagatik (bide batez esan, estanpatu hau jefeak egina dela).\nJunkal Irigoien. Gure “informatikoa” eta webmasterra izateaz harago doana. Goiurik on-line emandako lehenengo urratsekin batera dago gurekin. Horrez gain, izan SEO , kromak, 360s, keyword-ak, are produktu-argazkilari eginkizunetan ere, buru belarri sartuta dago. Azkarra eta kritikoa izateaz aparte, munduaren ikuspegi berezkoa duen persona baten laguntza izatea oso aberasgarri da gure proiektuan. Bere presentziak, besterik ez balitz ere, zer edo zer kutsatuko digu.


Eta Manuel Bartualek fikzio birala astindu zuen | Boligrafo gorria\nHasiera » Fikzioaren bide berriak » Eta Manuel Bartualek fikzio birala astindu zuen\nAtalak: Fikzioaren bide berriak, Gaur egungo teknologiak, Literatura\nTwitter ez da gauza bera izango Manuel Bartualek joan den astean publikatu zuen hariaren ondoren. “Oporretan nabil duela pare bat egunetik, hondartzatik gertu dagoen hotel batean. Dena ondo zebilen gauza arraroak gertatzen hasi diren arte” txioarekin hasitako kateak asteburu osoan harrapatuta eduki ditu milaka irakurle.\n— Manuel Bartual (@ManuelBartual) 2017(e)ko abuztuak 21\nJende gehiena baino beranduago harrapatu nuen haria, ostiral arratsaldean, Gari Berasaluzek Aiora @probatxoa-ren bidez gomendatu zuenean.Berehala engantxatu nintzen eta ostiral gauerdian Bartualen azken berriak jakiteko nire TLa berritzen ari nintzen jonki bat bezala.\nHarkaitz Cano, Stephen King eta Murakami, hari bakar batean bilduta. Benetan handia! @probatxoa bidez https://t.co/nJf1cLzfag\n— Gari Berasaluze (@kalaportu) 2017(e)ko abuztuak 25\nGero larunbata etorri zen, aspaldi ikusi ez nuen lagun batekin geratuta nengoen; eta ez denez batere Twitter zalea, gehi, hitz egiteko beste mila kontu geneuzkanez, afaltzen bukatu arte alde batera utzi nuen. Kontua ekarri bitartean telefonoa atera nuen ordea, eta biharko egunik egongo ez balitz bezala irakurtzen hasi nintzen. Hori ikusi zuenean, lagunak galdetu zidan: “Zu ere Bartualena segitzen ari zara?”. Bera ere harrapatuta zeukan istorioak.\nAnekdota bat da, baina fenomenoaren tamaina eman dezake: sare sozial jakin baten ohiko erabiltzaile ez direnek ere heldu diote amuari eta hori ez da askotan gertatzen. Batzuetan Twitterrek daukan izaera anplifikatzailea gainbaloratzen dugula iruditzen zait, pentsatzen dugu bertan ematen ditugun iritziak, sortzen diren eztabaidak eta banderizo-gerrak gizarte osoak ikusten dituela. Ez da hala izaten. Kasu honetan ordea, agian bai. Gaztelaniaz (ere) dakigun irakurleen artean Bartualen hariak izan duen oihartzuna konparatu liteke modako telesail baten denboraldi amaierarekin. Eta hori abuztuan, ustez mundu guztia “deskonektatuta” dagoenean.\nNobela bat? Ez, beste zerbait da\nGakoa, nire ustez, egileak asmatu duela autofikzioaren baliabideak erabiltzen zuzeneko kontakizun batean, ederki probestuz bat batekotasunak ematen duen aukera suspentsea sortzeko. Norbaitek hariko txio guztiak bildu ditu dokumentu batean –oraindik irakurri ez duenak hor dauka beraz–, baina nire ustez horrela leitzean irakurlearen pertzepzioa bestelakoa izango da. Hari horrek fikziozko lan bezala daukan balioaren %50 edo momentuan irakurtzeak ematen dio.\nAsko teorizatu izan da Twitterrek sormenerako eskaintzen dituen aukeren inguruan. Ohituta gaude fikziozko pertsonaiekin hitz egitera sareetan, egile ezezaguna duten pertsonaiek iritzi publikoan eragiteko gaitasuna dutela ere erakutsi dute –gai horri buruzko Larrun bat publikatu genuen duela pare bat urte–. Manuel Bartualen kasuan ordea, zera da diferentea ohiko trollen aldean: orain arte bere kontua ez duela fikziorako erabili, ez du bere burua pertsonaia gisa aurkeztu –ez behintzat gainontzeko erabiltzaileok baino gehiago–; eta beraz, opor arraroei buruzko haria abiatu eta gauza benetan sinesgaitzak gertatzen hasi ziren arte, askok ez zuten ulertu ariketa narratibo bat zeukatela pantailan.\nTwitterren erregistro arrunta apurtze horrek arazoak ere badauzka, Bartualek haria amaitu duenean esplikatu behar izan baitu dena berak asmatutako istorio bat dela, bikotearekin joana zela oporretara eta hura izan dela komikilariaren ustezko doblearen irudiak grabatu dituena etab. Irakurketa-gaitasun diferenteak dauzkaten pertsonak daude sare sozialetan, tartean txio bakoitzari “INVENT” erantzuten ziotenak, fikzioa eta errealitatea modu argian desberdintzeko premia sentitzen zutelako agian –gogoeta tonto bat: ez al da paradoxikoa hori gertatzea non eta Espainian, zenbait komunikabideren albisteak maiz surrealismotik gertu aritzen diren herrialdean?–.\nBeste gauza bat ere agerian utzi du Bartualek: testu pixka batekin, bideo eta argazki sinple batzuekin, publiko masiboa harrapatuko duten istorioak kontatu daitezke. Narrazio transmedia baten aurrean gaude Jorge Carriónen esplikatu duen moduan, The Blair Witch Project filmarekin konpara litekeena baliabideen ekonomiari eta arrakastari dagokionez –“munstro arraro hori esnatu du, sinkronia kolektiboa, biraltasunaren dimentsio kulturala”, azaldu du idazleak–. Baina pelikula hura aretoetan ikusi genuen eta ez zen hain erraza istorioaren erreplikak sortzea, ezin zenuen harekin interakziorik eduki. Txio-hari batekin bai. Eta publikoak hori aprobetxatu du fan fiction paraleloak sortzeko, istorioa martxan zegoen bitartean.\nBolaño eta turismo masiboaren ifrentzua\nFenomenotik harago, eta fikziozko lan bat denez, horrelakoek merezi duten ariketa kritikoa ere eskatzen du Bartualen hariak. Iñaki Ortizek horixe egin du El Contraplano blogean, istorioaren hasieratik kontakizunaren txio-gakoak aztertuz, erabili dituen baliabideekin batera. Gauza gutxi dauzkat gehitzeko kritika horri. Akaso, erreferentzia literarioren bat: gauza arraroak gertatzen diren hondartza ondoko hotelaren kontuak Roberto Bolañoren El tercer Reich nobelaren atmosfera ekarri dit gogora, ustez plazer hedonistarako diren leku turistikoetan ezusteko gauzak gertatzean sortzen den tentsio sorrarengatik. Kasu hartan klabea egunkari-estiloko egitura zen eta hura idazten zuen narratzailea, zeina ez zen oso fidagarria, eta informazioa haren galbahe bitxitik pasata iristen zenez, atzean zer gehiago zegoen galdetzera eramaten zuen irakurlea etengabe. Bartualek ere, beste baliabide askoren artean, narratzaile mota hori erabili du.\nHariaren irakurketa sozialago bat ere egin daiteke, zergatik ez, uda honetan Euskal Herriko gezurmendi guztietan aipatu den afera ekarriz. Izan ere, ez ote da Bartualena turismo masibo globalizatuaren garaiotan izan ditzakegun beldurren analisi zorrotz bat?\nIrakur ezazu honela: protagonistak opor batzuk pasa nahi zituen lasai, bakarrik; eta aurkitu du estresatutako pertsona bat bere gelan, bere espazioa inbaditzen, dagoeneko hoteleko gelak ere ez direlako saltzen dizuten leku seguru hori –komuna bezain leku intimoan izan du Manuelek arriskuaren berri esplizituki lehen aldiz, pentsa–. Azken urteetan ohitu gara ikusten nola bihurtu diren arriskutsu turista asko jasotzen dituzten lekuak –Bartzelonako Ramblak izan dira horren azken agertokia, baina Paris, Londres edo Tunisiako hondartza batean ere zain dago hiltzeko makina–. Oporretan zaude, baina kasu eman, ez zara ibiliko lehen bezain lasai.\nEta kontuz zer bihurtzen zaren ere: istorioak aurrera egin ahala, Manuel konturatuko da doble bat daukala –turismo masiboak denak denen klon bihurtzen gaitu?–, deskubrituko du bere hotelaren erreplika bat dagoela hondartzaren beste aldean –bisitariak erakartzeko egiten diren politika urbanistiko irrazionalen ondorioa–; eta etxera bueltatzean ere, ez du bakerik izango, denok baikara turistak, gure identitatearen parte bihurtu dugu bidaiatzea; baina horrek ondorio perbertsoak ere baditu, adibidez, kanpoan bizi izan ditugun arriskuak etxe atariraino segika izango ditugula.\nEnfin, irakurketa posible bat da, txioek eskatzen duten urgentziaz egina. Seguru datozen aste eta hilabeteetan argitaratuko direla istorio biral honen ertz guztiak patxadaz aztertzen dituzten ahalegin kritiko sakonagoak.


%120 hazi ziren atzo koronabirus positibo berriak eskualdean - Aiaraldea - Aiaraldea.eus\nAitor Aspuru Saez 2020-04-02 19:07\nAiaraldean 11 kasu berri detektatu zituen atzo Osakidetzak, eta diagnosi berriak bi egunez jarraian behera egin ostean, atzo berriro biderkatu ziren. Jadanik 151 positibora heldu da eskualdea.\nOsakidetzak txosten berria plazaratu du koronabirusaren egoerari dagokionez, eta datuak ez dira baikorrak Aiaraldean. Izan ere, bi egunez jarraian positibo berrien kopuruak murriztu ostean, atzo biderkatu egin ziren. 5 kasutik 11ra egin zuen jausi zenbaketak. Horrek suposatzen du %120ko hazkundea positibo berrietan, asteartetik asteazkenera.\nDiagnosi berri gehienak Laudion izan ziren; 6. Urduñan 3 kasu gehiago baieztatu ziren, eta Amurrion 2. Gainerako herriek mantendu egin dituzte kopuruak.\nGauzak horrela, Osakidetzak Laudion 68 kasu erregistratu ditu -EAEko 17. herri kutsatuena da-, Amurrion 36, Urduñan 17, Aiaran 10, Orozkon 9, Artziniegan 7 eta Okondon 4.\nPopulazioari dagokionez, eta Eustaten datuak hizpide hartuta, udalerririk kutsatuena Urduña da (%0,39) eta gero doaz Laudio (%0,37), Artziniega (%0,36), Amurrio, Aiara eta Orozko (%0,34) eta Okondo (%0,33). Arakaldok eta Arrankudiaga-Zollok ez dute kasurik erregistratu.\nEdonola ere, herritarrek dakitenez, zalantzak daude datu orokorrei buruz, testak ez baitira egiten susmagarri guztiekin. Hala azaldu du Joseba Vivanco Artziniegako alkateak, bere ama berriki zendu baita. Ez da gauza bera salatu duen lagun bakarra Aiaraldean.\nEAEn 472 kutsatu gehiago egon ziren atzo, hau da, aurreko egunean baino 47 gutxiago. Guztira 7.317 dira, 3.682 Araban, 2.347 Araban eta 1.288 Gipuzkoan. Krisialdian 412 hildako erregistratu dituzte eta atzo 43 gehiago zendu ziren, aurreko langa gaindituta.\n5 positiborekin koronabirusaren kasu berriek jaisten jarraitu zuten atzo Aiaraldean\nAtzo 5 positibo berri diagnostikatu zituen Osakidetzak Aiaraldean, hau da, astelehenean baino bat gutxiago. 2 identifikatu zituzten Laudion, beste ...


Durangoko Azokak 2300 produktu izango ditu online dendan eta 100 kultur ekitaldi antolatu ditu - leihoa.info\nDurangoko Azokako online dendaren katalogoakontsulta daiteke gaurtik aurrera. Kulturzaleek produktuak hautatu ahal izango dituzte eta ordainketa amaitu abenduaren 4tik aurrera.\nDurangoko Azokako online denda izango da edizio honetako nobedade nagusia. Kulturzaleek aurten sortutako 852 nobedade izango dituzte eskura www.durangokoazoka.eus/eu/denda helbidean: 636 liburu, 100 musika-produktu, 44 aldizkari eta 72 bestelakoak (ikus-entzunezkoak, jokoak, papergintza…). Guztira, 2300 produktu erosi ahal izango dira euskal kulturaren denda erraldoi honetan, 185 partehartzaileren eskutik (diskoetxeak, argitaletxeak, elkarteak, autoekoizleak…).\nOnline dendan erosketak egiteko aukera abenduaren 4tik 8ra arte egongo da, baina gaur arratsaldetik aurrera katalogoa kontsultatu eta produktuak aukeratu ahal izango dira “desioen saskian”. Horrela, abenduaren 4an, aukeratutako “desioen saski” hori errealitate bihurtuko du erosleak, ordainketa egin eta erosketari amaiera emanez. Ordainketa egiten duten lehenengo mila erosleek aurtengo kartelaren irudiarekin egindako poltsa berezia jasoko dute doan, euren erosketarekin batera. Halaber, 45 eurotik gorako erosketa guztiek ez dute bidalketa-gasturik ordaindu beharko.\nDurangotik kanpo ere jarduerak antolatuko ditu Durangoko Azokak, “Zu non, han DA!” ekimenaren baitan. Euskal Herriko zortzi herritan (Amurrio, Atarrabia, Azpeitia, Bermeo, Bilbo, Donostia, Gasteiz eta Ondarroa) kontzertuak egongo dira, 32 musika-talderen parte-hartzearekin. Sarrerak salgai daude hemen.


La Neuville-en-Hez - Wikipedia, entziklopedia askea.\nJean-François DUFOUR (2014-2020)\n49° 24′ 14″ N, 2° 19′ 26″ E / 49.4039°N,2.3239°E / 49.4039; 2.3239Koordenatuak: 49° 24′ 14″ N, 2° 19′ 26″ E / 49.4039°N,2.3239°E / 49.4039; 2.3239\nLa Neuville-en-Hez (Frantzia)\nLitz, Agnetz, Ansacq, Bresles, Étouy, Hermes, Hondainville, La Rue-Saint-Pierre, Saint-Félix eta Thury-sous-Clermont\nLa Neuville-en-Hez Frantziako udalerria da, Oise departamenduan dagoena, Hauts-de-France eskualdean. 2013an 968 biztanle zituen.\n2007an La Neuville-en-Hez udalerrian erroldatutako biztanleak 968 ziren. Familiak 368 ziren, horien artean 75 pertsona bakarrekoak ziren (16 bakarrik bizi ziren gizonak eta 59 bakarrik bizi ziren emakumeak), 103 seme-alabarik gabeko familiak ziren, 162 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 408 etxebizitza zeuden, 367 familiaren etxebizitza nagusia ziren, 19 bigarren erresidentzia ziren eta 21 hutsik zeuden. 386 etxeak ziren eta 16 apartamentuak ziren. 367 etxebizitza nagusietatik 306 bere jabearen bizilekua ziren, 48 alokairuan okupaturik zeuden eta 14 doan lagata zeuden; 4 etxek gela bat zuten, 14 etxek bi zituzten, 63 etxek hiru zituzten, 84 etxek lau zituzten eta 202 etxek bost zituzten. 263 etxek euren parking plaza propioa zuten azpian. 141 etxetan ibilgailu bat zegoen eta 203 etxetan bat baino gehiago zituzten.\nLa Neuville-en-Hez udalerriko biztanleria-piramidea 2009an .\n2007an lan egiteko adina zuten pertsonak 664 ziren, horien artean 502 aktiboak ziren eta 162 inaktiboak ziren. 502 pertsona aktiboetatik 469 lanean zeuden (249 gizon eta 220 emakume) eta 34 langabezian zeuden (20 gizon eta 14 emakume). 162 pertsona inaktiboetatik 66 erretiraturik zeuden, 51 ikasten zeuden eta 45 "bestelako inaktibo" gisa sailkaturik zeuden.\n2009an La Neuville-en-Hez udalerrian 379 unitate fiskal zeuden, 1.012,5 pertsonek osaturik. Pertsona bakoitzeko diru-sarrera fiskalaren mediana urteko 21.700 euro zen.\n2007an zeuden 34 komertzioetatik, 1 janari enpresa zen, 6 bestelako produktu industrialen fabrikazioko enpresak ziren, 7 eraikuntza enpresak ziren, 5 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 2 informazio eta komunikazio enpresak ziren, 4 zerbitzu enpresak ziren, 4 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 posta bulegoa zen, 1 igeltseroa, 1 margolaria, 3 iturginak, 1 argiketaria eta 1 jatetxe.\n2009an zeuden 3 establezimendu komertzialetatik, 1 okindegi zen, 1 arraindegi zen eta 1 lore-denda zen.\n2000. urtean La Neuville-en-Hez udalerrian 4 nekazaritza-ustiategi zeuden.\nLitz (1,5 km)\nLa Rue-Saint-Pierre (2,4 km)\nÉtouy (3,2 km)\nAgnetz (4,9 km)\nThury-sous-Clermont (5,2 km)\nMultimedia: La Neuville-en-Hez\nBNF: 15267690k (data)\nOrriaren azken aldaketa: 30 abendua 2019, 15:18.


Ezkila-errepikak akabo - Altsasu - Guaixe.eus\nGuaixe 2020-09-14 13:48\nBelen Rubio, Josu Larrea Martinez eta Felix Martinez.\nHurrengo urtera arte ez da eguerditan errepikarik izanen.\nMaiatzaren 3an hasi eta irailaren 14an bukatu. Gurutzetik gurutzera ezkila-errepikak jo dituzte eguerdiro Altsasun. Gaurkoa, azkena, ia 20 minutuko iraupena izan du. Jesus Irisarri Garasa, Felix Martinez Mazkiaran eta Belen Rubio Urizar izan dira atzeneko eguneko jotzaileak. Asier Beramendi, Mikel Santamaria eta Iñaki eta Jesus Bengoetxea ere izan dira haiekin batera jotzen udaberrian eta udan. Gainera, agorriletik aurrera, Felixen iloba Josu Larrea Martinezen (14 urte) laguntza ere izan dute . Ikustera igotzen zen hasieran eta ezkila txikien ardura hartu zuen gero. Gurutzetik gurutzera dauden 134 egunetatik ezkila errepikak soilik bitan huts egin dio eguerdiko hitzorduari. Huts egin duena Enrike Zelaia izan da. XX. mendeko 70eko hamarkada hasieran errepika berreskuratu zenetik, estreinakoz aurten ez du parte hartu, baina jotzaile gaztea taldera batzeak poztu du.\nEzkila-joleek gaztigatu dutenez, kanpaia ertaina konpondu beharra dago. Bestetik, ezkila-dorrea usoak ez sartzeko eta bertan kakik ez egiteko sarea jarri zen 2011n. Kanpai-dorrean mendebaldean dagoen sarea dagoeneko hautsi da.\nGarai batean ezkila errepika urteko beste bi egunetan jotzen zela azaldu dute Rubiok eta Martinezek. Alde batetik, Urteberri-egunean, 20:00etan, Gure Etxea eraikinean auzatea zegoen bitartean. Auzatean gaur egun kantuan aritze dira altsasuar batzuk. Beste errepika Santa Ageda bezperan jotzen zen, otsailaren 4an. Kintoak mezatik atera ondoren herrian barnako kalejira egiten dute. Garai batean kalejirak irauten zuen ordua ezkila-errepika izaten zen. “Besoak neka-neka eginda bukatzen genuen”, gaztigatu du Martinezek.\nEzkilak saretan hartuta\nGuaixe 2011 uzt 07 Altsasu


Hiru ibilbide aukeran Dimako BTT martxea egiteko\nDimako Tiritu alkarteak bigarren BTT martxea antolatu dau urri bigarrenaren 9rako. Aurten, igaz ez bezala, ibilbide bi egongo dira. Luzeak 42 km. izango ditu eta laburrak 21 km. Martxea lar gogorra iruditu ezkero, 11. kilometroan amaitutzat emoteko aukerea be badago, herritik pasetan dan hornidura puntuan.\nIbilbidea aldatu dan arren, igazko moduan lasterketako punturik altuena Altungane mendia izango da. Urtekerea Dimako plazatik izango da goizeko 09:30ean eta parte hartzeako izena emon behar da bertan, 08:30etik 09:15era, 12 euroko prezioan. Ibilbide luzeak hornidura puntu bi izango ditu; laburrak, barriz, bakarra.\nLasterketea amaitutakoan, sari banaketea eta barauskarria egongo dira.\nTxirrindulariak plazatik urten eta Dimaganera joango dira. Handik Biterino eta Bikarregi aldera jo eta bueltan, Dimaganetik plazara ostera be. Plazan lehenengo hornidura puntua eta martxea amaitutzat emoteko aukerea egongo da.\nSegiduten dabenak Artabetik Bargondiara joko dabe eta handik Indusira. Ibilbide laburra egitea aukeratu dabenak handik Dimara bajatuko dira. Luzea egingo dabenak, barriz, Zumeltzara joko dabe eta han bigarren hornidura puntua izango dabe. Handik Altunganera eta Urrekoatxaren ondotik Lamindaora. Gero, Olazabaletik plazara bajatuko dira ibilbidea amaituteko.


2021eko azaroaren 25erako Errenteriako Udalaren erakunde adierazpena Emakumeen Aurkako Indarkeria Ezabatzeko Eguna dela eta – Errenteriako Udala\nUneko orria 2021eko azaroaren 25erako Errenteriako Udalaren er...\n2021eko azaroaren 25erako Errenteriako Udalaren erakunde adierazpena Emakumeen Aurkako Indarkeria Ezabatzeko Eguna dela eta\nAzaroaren 25 honetan Istanbulgo Hitzarmena ekarri nahi dugu gogora, urte luzeetan zehar Mugimendu Feministak egindako Indarkeriaren ikuspegia bildu zuen lehen tresna loteslea. Hitzez hitz esaten du “emakumearen aurkako indarkeriagatik” ulertu beharko dela giza eskubideen urraketa bat eta emakumeen aurkako diskriminazio modu bat, eta generoan oinarritutako indarkeria-ekintza guztiak izendatuko direla, emakumeentzat kalte edo sufrimendu fisiko, sexual, psikologiko edo ekonomikoak dakartzatenak edo eragin ditzaketenak, ekintza horiek egiteko mehatxuak barne, hertsapena edo askatasuna arbitrarioki kentzea bizitza publikoan edo pribatuan.\nTresna lotesle hau aintzat hartuta, emakumeen kontrako indarkeria mota guztien aurka gaudela adierazteko eguna da, eta, hori ez ezik, indarkeria sorrarazten duten eragile guztien aurka ere bagaudela esatekoa. Bizitza aske, seguru eta burujabeak eraikitzearen alde gaudelako.\n2021 honetan, bereziki bi indarkeria motari erreparatu nahi diegu. Lehena, indarkeria bikarioa da eta emakumeari, hirugarren pertsonak baliatuz, kalte psikologiko handiena eta larriena eragiteko egiten zaion biolentzia mota gisa defini dezakegu, zeinak ankerkeria-maila gorena lortzen duen haien erailketarekin (seme-alabak, ama, aita, egungo bikotekidea, etab.). Istanbulgo Hitzarmenean ezarritakoa aplikatuz, kasu horiek ere genero-indarkeriaren parte gisa ulertzen dira, seme-alabei egindako kalteak erasotzaileek emakumeei tratu txarrak transmititzeko tresna bihurtzen diren heinean.\nBigarrena, azken aldian, sare sozialetan eta espazio publikoetan, kide feministak jasaten ari diren erasoen gaia da. Ez da kasualitatea espazio publikoa hartu eta diskurtso eraldatzaileak mahai gaineratzen dituzten emakume feminista hauek jazartzea; hain juxtu, antolatutako gorroto eta indarkeria matxista kanpaina baten ondorioa da. Eremu horretan gertatu diren jazarpen kasu hauek gutxitzera jo izan dugu, baina duten garrantzia eta emakume hauen jarduna eteteko duten asmoa salatzeko garaia da eta berau desagerrarazteko neurriak hartzea dagokigu.\nBi indarkeria mota zehatz hauez gain, pandemiak sortutako egoeran arreta jartzen jarraitu behar dugu; beren etxeetan, lanetan eta bizi-espazioetan bizirik irauteagatik indarkeriari aurre egiten ari diren emakume eta neskengan. Gizartearen aitorpen eta elkartasun osoa merezi dute. Testuinguru horretan, isolamendua, babesgabetasuna eta ikusezintasuna saihesteko baldintza egokiak sortzeko lanean jarraitu behar dugu.\nErakundeok konpromiso politiko argia behar dugu, gizarteak eskatzen baitigu emakumeen aurkako indarkeria matxista lehentasun politiko bihur dezagula. Behar-beharrezko baldintza da, gainera, gure herriak bizikidetza seguru, solidario eta berdinzalerako gune gisa indartu daitezen.\nHorregatik guztiagatik, Errenteriako Udalak:\n• 2022ko berdintasun-aurrekontua handitzeko konpromisoa hartzen du.\n• Errenteriako III. Berdintasun planean “indarkeria matxistarik gabeko bizitzak” ardatzean onartutako ekintza plana garatzeko konpromisoa hartzen du, indarkeria matxistaren biktima diren emakumeen eskubideak arreta-prozesu osoaren erdigunean jartzeko helburuarekin.\n• Indarkeria matxistaren biktima diren adingabeak babesteko eta esku hartzeko prozesuak hobetzeko konpromisoa hartzen du, ikuspegi feminista duen sektore arteko abordatze integral eta holistikotik.\n• Emakumeen Etxeak eskaintzen dituen bitartekoetan sakontzen jarraitzeko konpromisoa hartzen du; ikastaro, gogoetarako espazio zein zerbitzuen bidez indarkeria pairatzen duten emakumeen harrera, arreta eta ahalduntzerako erreferentziazko gune izaten jarrai dezan.\n• Udaleko langileen prestakuntza feministaren sustapenarekin jarraitzeko konpromisoa hartzen du, bereziki emakumeen aurkako indarkeria matxistaren aurrean erantzuten diharduten langileei, genero-ikuspegia eta giza eskubideen ikuspegia aintzat hartuz .\n• Indarkeria gaietan eskumenak dituzten erakunde ezberdinen arteko lankidetza sustatzeko konpromisoa hartzen du, lehentasunez instituzio-arteko protokoloa sinatzeko saiakerekin jarraituz.\n• Indarkeria gaien lanketan herriko mugimendu feministarekin elkarlanean jarduteko konpromisoa hartzen du.\n• Mugimendu feministak azaroaren 25ean bertan deitutako mobilizazioekin bat egin eta parte hartzeko deia luzatzen die herritarrei.


Afrikako lakuetako uren maila metro bateraino jaisten da gizakiaren jardueraren ondorioz | Consumer\nAfrikako lakuetako uren maila metro bateraino jaisten da gizakiaren jardueraren ondorioz\nEkosistema horiek 30.000 kilometro kubiko ur dituzte, munduko bolumenik handiena\nDeforestazioak eta presak eraikitzeak, beste giza jarduera batzuen artean, aldaketa handiak eragin dituzte Afrikako aintziretan, eta horietako batzuek uraren maila metro bat jaitsi dute, Nairobin (Kenya) egiten den Lakuen Munduko Konferentzian aurkeztutako atlasen arabera. Mundu osoko 500 aditu eta zientzialari inguru bildu dira topaketa horretan, ur gezaren erreserbak kudeatzeko modu jasangarriei buruz eztabaidatzeko.\nGuztira, Afrikan dauden 677 lakuek, Worldlake datu-basearen arabera, 30.000 kilometro kubiko ur dituzte, munduko bolumenik handiena. Hala ere, presak eraikitzeak, kutsadura industrialak, tratatu gabeko hondakinak isurtzeak eta deforestazioak eragin handia dute ekosistema horien egoeran.\nAldaketa nabarmenenetako bat Ghanako Sogor lakuan ikusi da. 1990eko abenduan, irudiek 74 kilometro koadroko ur-masa erakusten zuten; 2000n hartutako argazkiek, berriz, murrizketa nabarmena erakusten dute, eta NBEren Ingurumen Programak (NBIP) gatzaren ekoizpen intentsiboari eta lakuaren adar diren ibaietatik hala nola Segetik eta Zanotik ura ateratzeari egozten die.\nBeste adibide bat Victoria da, azken hamarkadan uraren maila metro bat jaitsi baita, atlasaren arabera. Uganda, Kenia eta Tanzania artean dago. Aintzira hori Nilo ibaiaren jatorria da, eta Afrikako handiena da. 30 milioi pertsona baino gehiago bizi dira haren ertzean.\nSenegalen, Djoudi lakua inguratzen duen eremua nabarmen aldatu da 1986an Diama presa eraiki zenetik; Kenyan, berriz, milioika flamenko biltzen dituen Nakurun, aldaketa handiak izan dira. Zehazki, 40-43 kilometro karratu murriztu dira, inguruko mendietako deforestazio intentsiboagatik batez ere.\nlagos-eu nivel-eu ura


topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Metal-eraikuntzen industrietako segurtasun-planak (Modulua)"\nErakusten 1 - 12 emaitzak -- 12 bilaketa honetara '', Bilaketaren denbora: 0,05s\nProposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Metal-eraikuntzen industrietako segurtasun-planak (Modulua)\n12 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 12 Instalazioa eta mantenimendua (Lanbide Arloa) 12 Kalitatearen kudeaketa,laneko arriskuen prebentzioa eta ingurumen-babesa (Modulua) 12 Lan Arriskuen Prebentzioa (Heziketa Zikloa). Goi maila Gehiago ... 12 Lanbide Heziketa 12 Mantentze-lan elektromekanikoa (Heziketa Zikloa). Erdi maila 12 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) 8 Fabrikazio Mekanikoen Industrietako Segurtasun Planak (Modulua) 7 Mantentze-lanen eta kalitatearen prozesuak eta kudeaketa (Modulua) 7 Sekuritate baldintzetatik deribatutako arriskuak (Modulua) 5 Laneko prestakuntza eta orientabidea (Zeharkako modulua) 4 Lotura- eta muntai-teknikak (Modulua) 4 Makina Elementuak (Modulua) 3 Fabrikazio Mekanikoko Produkzioaren Programazioa (Modulua) 3 Lantokiko Prestakuntza (Modulua) 2 Muntaia- eta mantentze-lan mekanikoak (Modulua) 1 Enpresa eta ekimen sortzailea (modulua) 1 Lan-karga eta antolakuntzatik deribatutako arrisku prebentzioa (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) 1 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


EKINTZA SINDIKALAREN KRIMINALIZAZIOARI EZ!!!\n400 bat pertsuna bildu dira astearte hontan Baionako geltokiaren aintzinean Laurent Douthe xeminotaren sustenguz. Azken hau SNCF tik kanporatua izateko arriskuan da eta CGT, SUD rail eta LAB sindikatuek haien sustengua adierazi diote baita SNCF ko zuzendaritzaren politika eta ekintza sindikalaren kriminalizazioa salatu. irakurri\nGarazi Baiona tren bideak bizi behar du!!!\nLAB SUD eta CGT sindikatuek deiturik, xeminotek mobilizazio berri bat antolatu dute ostegun hontan Donibane Garazin. Diru publikoaren erabiltze txarra salatu dute eta Garazi Baiona tren bidearen biziaraztea aldarrikatu. (ikus trakta loturik) irakurri\nLARRUN MENDIA ZAINDU! GARAZI BAIONA TRENBIDEA DEFENDITU!\nMobilizazio polita ostiral hontan Saran. Dozena bat xeminot Larrun mendian igo dira goizean goiz eta banderola batzu zabaldu kaskoan (argazkia). Ondotik, elkarretaratze bat antolatua izan da ere tren ttikiaren geltokian, Larrun ez hunki kolektiboarekin bat eginez, trenak blokatuak eguerdi alde arte, eta gero denak Sararuntz , han bilduak ziren hautesi batzu interpelatzeko... Ondoko hitz ordua 19an Garazin! irakurri\nUDAN ERE MOBILIZATURIK!\nEz bada pasa diren hiru hilabeteetako greba egunen erritmo bera ere, trenbideetako langileek erabaki dute mobilizaturik segitzea udan zehar . "Hesi idekitze" ekintza bat antolatu eta, autopistako Miarritzeko ordainlekuan (joan den larunbatean), mobilizazio egun berriak finkatu dituzte uztaila eta agorrilan. Lehena ostiral hontan, uztailak 13 Saran, goizeko 10etatik goiti Larrungo tren ttikiko geltokian. irakurri\nHOR GIRA! HOR GIRA! Kantuak dion bezala XEMINOTAK ORAINDIK HOR DIRA!\nTrenbideetako langileek mobilizaturik segitzen dute eta ostegun hontan beste sektoretako langile batzuen sustengua ukan dute. Osasun sektorekoak, industriakoak besteak beste, azken hauek borrokan izanki ere haien konbenio kolektiboaren defentsan. Manifestaldia Dassault lantegi aintzinetik abiatu da Angeluko EDFaren egoitzaren aintzinean bukatzeko. Hor ere bada zonbait aste langileek blokatzen dutela depota . Mobilizazio egun polit bat berriro! irakurri\nELBko laborariek bat xeminotekin!\nDonibane Lohitzuneko bestetako lehen eguna zen joan den ostiralean baita ere mobilizazio egun berri bat trenbideetako langileentzat. Xeminota grebalariek geltokia okupatu dute goizeko 10etatik goiti eta tren bat blokatu ere. Azpimarratu behar ELBko laborariek ekarri dieten elkartasuna, azken hauek baitute antolatu eguerdiko bazkaria, zikiro on bat (argazkia). Egun goxoa, konzertu bidez bururatu dena, seguraski indar iturri izugarria langi irakurri\n500 pertsuna Sufreko trenbidearen defentsan eta zerbitzu publikoen alde!\nCGT cheminots, LAB trenbideak eta SUD rail sindikatuek deiturik, 250 bat trenbideetako langile eta beste hainbeste "kanpoko" manifestariek (beste sektoreko langile, alderdi politiko edo elkarte ordezkari) Sufreko trenbidearen martxan parte hartu dute ostegun hontan Baionan. Sufreko burdinbidea estrategikoa litzateke, gaur egun ditugun garraio zerbitzuen osagarria, aparkalekuei lotua, eta autoen erabilpen masiboari alternatiba bat ekarriko lukeen irakurri\nEKAINAK 7 DENOK SUFREKO TRENBIDEAREN MARTXARA!\nCGT cheminots, SUD rail eta LAB trenbideak intersindikalak heldu den ostegunean Baionan iraganen den Sufreko trenbidearen martxan parte hartzera gomitatzen zaituzte. Ekainaren 7 an beraz, goizeko 11etan Baionako geltokitik abiatuko den martxa izango da, Ospitalean bukatuko dena. irakurri\n“Egun bat gehiagorik ez !” Ekainaren 16an, denok Baionara.\nAzken urte hauetan, Euskal gizarteak elkar bizitzarako apostua egin du. Onartezina da euskal presoak instrumentalizatzea Estatuen intereserako. irakurri\nHILABETE ERABAKIGARRI BATEAN SARTUKO...\nTrenbideetako langileak greba bloke berri batean sartuko dira heldu diren astelehen eta asteartean. Mugimenduak azkar segitzen du eta mobilizazio berriak antolatuak izango dira ondoko egunetan. Elkartasuna sekulan baino azkarrago erakutsi behar diegu eta hortako LAB sindikatuak bere afiliatuak mobilizazioetan parte hartzera deitzen ditu. Denon afera da! Denon artean defenda dezagun kalitatezko trenbideetako zerbitzu publiko bat! irakurri\nVivre et se loger au Pays ! Espekulazioari ez!\nLAB Sindikatuko X. Biltzar Nagusia


Ospea eta izana (Maria del Rio) – Alternatiba\nBehin eta berriz jarri da mahai gainean gizarte zerbitzuen sistemari prestigioa emateko beharra, gizarteak zaindu beharreko ondasuntzat har dezan. Maiz azpimarratzen da osasun sistemari edo hezkuntza sistemari aitortzen zaien balio bera eman beharko litzaiokeela. Helburua da ulertaraztea gutako edozeinek une batean edo bestean laguntza behar izatea litekeena dela. Ez hori bakarrik, gizarte zerbitzuetan inbertitzeak gizarte osoari dakarzkigun onurak mahaigaineratu nahi dira. Ez da prestigioa lortu nahi duen zerbitzu publiko bakarra, betiere, helburutzat izanik herritar guztiek jo ahal izateko tokia izatea eta arreta egokia ematea. Gogoan dut, adibidez, Bilboko Metroak garaian behin eta berriz esaten zuela jendea operara dotore jantzita joateko zerbitzua ere eskaini nahi zuela.\nEz da hori izan, ordea, euskal osasun publikoaren kezka nagusia, historikoki balorazio onena jaso duen erakundea izan baita. Hala ere, zalantzarik gabeko errekonozimendua ahuldu egin da azken urteotan. Ez dute lagundu, jakina, zuzendaritzak eta zenbait goi karguk eragindako eskandaluek. Hala ere, kezkagarriena izan daiteke, pandemiaren inguruan egin den kudeaketa modu negatiboan baloratzen dela, eta gero eta modu argiagoan ikusten dela lehen mailako arreta indartzeko beharra. Pixkanaka-pixkanaka herritarren konfiantza galtzen ari da; osasun sistema publikoaren zutabeetako bat kolpatua izaten ari da.\nBestalde, laborategi eta klinika pribatuen aurrean sortutako PCR probak egiteko ilara luzeak irudi puntual eta anekdotikoa baino zerbait gehiago direla dirudi. Areagotu egin da osasun aseguru pribatuen kontratazioaren azkenengo urteetako hazkundea. Ziurrenik pandemiak eragindako sistemaren gainkargaren osteko fenomeno koiunturala baino zerbait gehiago da. Pribatizazioa mehatxu argia da; osasun sistema publikoa ahultzen du, eta eragin negatiboa du haren legitimitatean eta herritarren eskura ditzaketen baliabideetan, besteak beste. Izandako izen ona galtzea ez da alde batera utz dezakegun arrisku txikia, osasuna merkantilizatzeko lehen pausua izan daiteke.


Langlade - Wikipedia, entziklopedia askea.\nBeste esanahi batzuen berri izateko, ikus: «Langlade (argipena)»\nLanglade uhartea, batzuetan Petite Miquelon ("Mikelune Txikia") deitua, Saint-Pierre eta Mikeluneko lurralde frantseseko uharte bat da, Mikelune-Langlade udalerria (commune) osatzen duten zatietako bat dena.\n1674an Denis de Rotisen mapan cap d'Angleterre eta 1694an Belleormerenean Cap de Langlais izenak agertu ziren eta hortik eratorri zen uhartearen izena. Zaharragoak diren batzuek (Velasco edo Simancas 1610ean, H. Briggs 1625ean, John Speed 1628an)(Belleorme, 1694) Terra England dakarte.\nPiarres Etxeberri euskaldunak ere bere Itsasoko nabigazionekoa liburu itzulian (Baiona, 1677) Angueleterrac deitzen dio.\nUharteak 91 km²ko azalera du eta Mikelune uharteari lotuta dago harezko istmo baten bidez, XVIII. mendetik itxita dagoena. Isthme de Langlade edo la Dune izenak daramatzan tonboloak itsasontzi asko hondorarazi ditu. Punturik altuena Cuquemel (190 m) da, mendebaldeko kostaldetik hurbil. Antzeko muino eta aintzira ugari daude barnealdean; Hegoaldetik iparraldeko kostaldera doan Belle Rivière erreka Saint-Pierre eta Mikeluneko luzeena da.\nLangladek 2006ko ekainean bere azken biztanlea galdu zuen, Charles Lafitte hil zenean. Hala ere, Langlade Saint-Pierre eta Mikeluneko biztanleen udarako tokia da eta uda garaian biztanleria 1.000raino heltzen da. Bisitari hauek istmotik hurbil eta iparraldeko kostaldean dagoen Anse du Gouvernement etxegunean biltzen dira; bertara heltzen da Saint-Pierretik datorren itsasontzi txikia.\n↑ Martin Oihartzabalek frantsesez idatzitakoaren itzulpena baita.\n↑ Charles Lafitteri De Gaulle deitzen zioten eta ermitau baten moduan bizi zen bere txakurrekin.\n(Ingelesez) (Frantsesez) Langlade Transport Miquelonnais webgunean.\nMultimedia: Langlade (Saint-Pierre-et-Miquelon)\nAzken aldaketa 8 otsaila 2020(e)an, 15:16(e)tan


Bakardadearen inguruan hausnartzeko postontziak jarriko dituzte Azkoitian - Azkoitia - Maxixatzen.eus\nBakardadearen inguruan hausnartzeko postontziak jarriko dituzte Azkoitian\nMaxixatzen.eus 2019-11-04 13:51\nMertxe Zubillaga eta Janire Igoa zinegotziak. (Argazkia: Udala)\nMatiaZaleak-ek, Matia Fundazioaren bueltan sortutako taldeak, 'Nere lagun bakardadearentzat postala' ekimena abiatu du, bakardade ezberdinen inguruan hausnartzeko gonbitea luzatuz. Azkoitiko Udalak bat egin du proiektuarekin herritarrei parte hartzeko aukera eskainiz.\nUda honetan 'Bakardadeari begira' izeneko argazki lehiaketa bat antolatu du MatiaZaleak Matia Fundazioaren inguruko taldeak. Partaideek bakardadearen begiradak islatu dituzte, "bertan aniztasuna, bilatutako bakardadea, gustura hartutakoa, nahi ez duguna, teknologiak eragiten diguna, natura inguruan bilatzen duguna… bakardade ezberdin asko ikusi ditugu", azaldu dute ekimeneko kideek.\nOrain, MatiaZaleak taldeak bakardadearen inguruko hausnarketa partekatzera gonbidatu ditu herritarrak. Ekimena beste hainbat eragileren laguntzarekin jarri du martxan, tartean Euskadi Lagunkoia-Eusko Jaurlaritza. Hausnarketan parte hartzeko, buzoi bat jarri dute Elkargunean postalekin. Nahi dutenek euren hausnarketa idatzi dezakete eta postontzian sartu, gertuko pertsona bati eman edota Matia Fundaziora bidali posta bidez.\nGutunontzia Elkargunean egongo da, gaurtik, azaroak 4, azaroaren 24ra arte. Azaroaren 25etik abenduaren 15era Aizkibel Liburutegian jarriko da eta udaletxeko Arreta Bulegoan jarriko dute azkenik, abenduaren 16tik 31ra.


abuztua, 2015 | Noaua Kultur Elkartea\nHemen zaude: Hasiera » Artxiboa abuztua 2015\nHonen artxiboa abuztua, 2015\nSuziri koloretsu artean, agur Atxegaldeko festei\nBy\tnoaua\ton\t2015-08-31\tin\tJaiak\twith\t0 iruzkin\nAzken traka burrunbatsu baina batez ere koloretsuarekin amaitu dira bart, 2015eko Atxegaldeko jaiak. Hona hemen, atxegaldetar batek bidali dizkigun ekitaldiko pare bat bideo: traka 1 traka 2 Asteburu osoan bezala, giro sargoriarekin amaitu dira festak. Aipatzekoa aurten, karpa azpiak bete duen funtzio garrantzitsua; eguneko ordu beroenetan hainbat ekitaldi itzalpera lekuz aldatu ditu Jai Batzordeak. Eta baita […]\nAitor Aranguren irabazle, Antiguoko Pilota Txapelketan\nBy\tnoaua\ton\t2015-08-31\tin\tKirola\twith\t0 iruzkin\nAtzo Antiguoko pilota txapelketako finaletan Aitor Aranguren aginagarra txapeldun jubenil mailan Salaberria goizuetarrarekin batera. 22-10 irabazi zuten, nahiz eta biak kadete mailakoak izan. Zorionak! Irudiak: Josu Aranberri.\nIruña-Veleiara bisita gidatua igandean, Nafartarrak taldekoekin\nBy\tnoaua\ton\t2015-08-31\tin\tEuskara, Kultura\twith\t0 iruzkin\nNafartarrak taldekoek igande honetan, irailaren 6an, Iruñea-Veleiara eta irailaren 20an Orreagako guduak izan ziren gunera bisitaldi bana antolatu dute. Autobus zerbitzua jarri asmo dutenez, txango hauetara joan asmo duenak aurrez eman dezala izena. Irteera hauei buruzko zehaztasun gehiago segidan: Irailak 6, igandea: bisita gidatu alternatiboa Iruña-Veleiara Irteera hitzordua: 08:45etan, udaletxe aurretik autobusez. Izen ematea: 636 265 592 edo aihert@gmail.com Oharrak: […]\nBesabi-Goizuetara Andatzakoekin irailaren 13an, izen ematea zabalik\nBy\tnoaua\ton\t2015-08-31\tin\tAisia, Kirola\twith\t0 iruzkin\nBesabin abiatu, Mandoegi mendi igo eta Goizuetarako bidea osatzeko aukera izango da iraileko bigarren igandean, Andatza M.K.T.-k antolaturiko irteeran parte hartu asmo dutenek. Joan etorria autobusez egingo denez, hilaren 13ko txangorako izena aurrez eman beharko da, irailaren 9a baino lehen. Jarraian, irteerari buruzko zehaztasun gehiagoren berri: Irteera hitzordua: 07:30etan, Oiardo Kiroldegiko aparkalekutik. Ibilbidea: 21 kilometrokoa, 5 ordutan […]\nGernika ibilbidea 13ko alokairuko etxebizitzen zozketa, ostiralean\nBy\tnoaua\ton\t2015-08-31\tin\tHirigintza, Jendartea\twith\t0 iruzkin\nUsurbilgo Udalak Agerialde parean, Gernika ibilbidea 13ko eraikinean jabetzan dituen bizilekuak alokairuan esleitzeko prozesua azken txanpan da jada. Onartu eta bazterturiko eskaeren behin betiko zerrendak onartu eta zozketarako data finkatu du Udalak. “Maixu etxe” izenez ezaguna dugun eraikineko alokairuko etxebizitzen zozketa, ostiral honetan, irailaren 4an egingo da, eguerdiko 12:00etan Usurbilgo Udaleko udalbatza aretoan. Honela iragarri du Udalak, usurbil.net atari bidez. “Ordezko Alkateak, 2015eko […]\nMasusta Kofradiaren Eguna, irailaren 11n\nBy\tnoaua\ton\t2015-08-31\tin\tAisia, Jendartea\twith\t0 iruzkin\n2007. urteaz geroztik tradizio bilakatu duten hitzordua aurten, irailaren 11n ospatuko da, Txirristra tabernan ospatuko den afariaren bueltan. Besteak beste, afaldu, ereserkia abestu, eta kofradekide berria izendatuko da. Ekitaldi irekia da, otordura animatzen dena honenbestez, apunta dadila aurrez, aipatu edaritegian. Eguna: irailak 11, ostirala. Ordua: 21:00. Tokia: Txirristra taberna. Zehaztasunak: “2007. urtean eratu zen Masustaren Kofradia Txirristra Tabernan bost […]\nAlerta laranjan 15:00etatik aurrera, prezipitazio handiak espero direlakoan\nBy\tnoaua\ton\t2015-08-31\tin\tJendartea\twith\t0 iruzkin\nAsteburuko egun sargoriek bidean dakarte “ordaina”. Prezipitazio handiak espero direlakoan, astelehen honetarako abisu horia emana zuen arren, alerta maila laranja kolorera igo berri du Euskalmetek. Alerta laranjan egongo gara astelehen arratsalde honetan, 15:00etatik 21:00etara. “Zenbait lekutan ordubetean 30 l/m2 baino gehiago pilatu daitezke, bereziki ekialdean. Zaparrada txiki-ertainak eta trumoitsuak botako ditu, baliteke zenbait lekutan handiak edo […]\nGaztetxoek “chef” iaio askoak direla erakutsi dute Atxegalden\nBy\tnoaua\ton\t2015-08-30\tin\tJaiak\twith\t0 iruzkin\nSukaldaritzaz badakitela eta sukaldatzen ere bai, argi erakutsi dute Atxegaldeko jaietako Mastertxef lehiaketan parte hartu duten gaztetxoek. Tarta eder bat prestatu behar zuten. Jai Batzordeak eginiko galderei zuzen erantzun behar zieten lehenik, tartarako ahalik eta osagai gehien izateko. Eta segidan, ordu laurdeneko tartea izan du talde bakoitzak, eskuraturiko osagaiekin, tarta goxo askoak prestatzeko. Itxura ederra, […]


Auzia Euskaraz (epaiBi): Generalitateak eta arlo juridikoko eragile profesionalek konpromisoa berretsi dute justizian katalanaren erabilera sustatzeko\nGeneralitateak eta arlo juridikoko eragile profesionalek konpromisoa berretsi dute justizian katalanaren erabilera sustatzeko\n2015-05-28 Auzia Euskaraz!\nMaiatzaren 12an Ferran Mascarell-ek, Kulturako kontseilariak, eta Germà Gordók, Justiziakoak, hitzarmena berritu zuten Zuzenbideko eragile profesional nagusiekin katalana sustatzen jarraitzeko alor juridiko eta judizialean.\nHitzarmenean zehazten da sinatzaileek ondokoak sustatuko dituztela: elkargokide profesionalek hizkera juridikoan trebatzeko eta katalanez jarduteko bidean laguntzeko tresnak ematea, jardun profesionalerako katalanezko baliabideak (arauak, formularioak eta terminologia) eskuragarriago izatea, herritarrek alor juridikoan dituzten hizkuntza eskubideak zabaltzea eta jardun profesionalean katalanaren erabilera bultzatzea.\nHitzarmenak 25.000 profesionali eragingo die: 20.000 abokatu, 1.000 prokuradore, 440 notario, 160 erregistratzaile eta ia 4.000 lan-harremanetarako graduatu.\n2014an indarrean egondako hitzarmenaren bidez, formazioa jaso zuten 400 elkargokidek baino gehiagok eta Justizia Administrazioko 1.000 langile inguruk.\nHitzarmen hori sinatu zen egun berean Kataluniako Parlamentuaren legez besteko proposamen bat eztabaidatu zuten Diputatuen Kongresuan. Proposamenaren helburua zen katalana eta gainerako hizkuntza koofizialak jakitea baldintza izatea kasuan kasuko autonomia erkidegoetan justizia arloan jarduteko. Parlamentuan duen gehiengoa erabilizuen du PPk eskaera, CIU, ERC eta IVC bultzatutakoa, baztertzeko.\nGaia: Abokatuak, Epaileak, Epaitegietako langileak, Fiskalak, Idazkariak, Prokuradoreak, Sindikatuak


Arrisku eta Larrialdien Kudeaketari buruzko IX. Jardunaldiek gai horretan adituak biltzen ditu Donostian – XII+i Jornadas de Gerencia de Riesgos y Emergencias\nArrisku eta Larrialdien Kudeaketari buruzko IX. Jardunaldiek gai horretan adituak biltzen ditu Donostian\nPublicado en 22/05/2015 por Jornadas Riesgos Emergencias\nJardunaldiak maiatzaren 25etik 29ra ospatuko dira EHU-UPVren Joxe Mari Korta eraikinean.\nBederatzigarren jardunaldietan on-line hedapena eta internazionalizazioaren aldeko apostua izango dira berrikuntzak.\nLehen hezkuntzako 5.garren eta 6.garren mailako ikasleei zuzendutako tailerrak antolatu dira, eta baita hirugarren adinekoentzat ere, larrialdi zerbitzuetako adituek emanak.\nJardunaldien inaugurazio moduan salbamendu eta erreskate praktika bat egingo da Kontxako Badian.\nDonostia, 2015eko maiatzaren 20a.- Urtero bezala, aurten ere, maiatzaren 25etik 29ra Arrisku eta Larrialdien Kudeaketari buruzko Jardunaldiak ospatuko dira Donostiako hirian, EHU-UPVren Joxe Mari Korta eraikinean.\nJardunaldiak Donostiako Udaletxeak, EHU-UPV Euskal Herriko Unibertsitateak eta MARSHek antolatuak dira, eta horietaz gainera, Nafarroako, Mondragón eta Deusto Unibertsitateen laguntza jasotzen dute, eta gaiari buruzko Europa mailako aditu onenetako batzuk bilduko dira bertan. Haiek, txosten eta erakustaldien bidez, arrisku eta larrialdi egoeretan nola erantzun erakutsiko dute. Bertaratutako eta txostengileen artean, suhiltzaileak, segurtasun arduradunak, teknikariak, erizainak, ikertzaileak, eta orokorrean larrialdien kudeaketan sartuak dauden pertsonak izango dira.\nJardunaldien bederatzigarren edizioan on-line komunikabide eta sare sozialeen aldeko apostua egin nahi izan da, horrela hitzaldiei zabalkunde gehiago eman nahian. Horretarako, https://gerenciariesgosyemergencias.eu web orria erabiliko da, jardunaldien informazio guziarekin; arrisku eta larrialdiekin zerikusia duten gaiak batzen dituen blog batekin; hitzaldi guzien streaming bidezko emisioarekin, horrela eraikineko aretoak onartzen dituen egun bakoitzeko 100 pertsona baino gehiagoko zabalkundea izan dezan. Horretaz gainera, Facebook, Twitter eta Youtuben ere badaude jardunaldiak. Android gailuak dituztenek “Arrisku eta Larrialdien Kudeaketari buruzko Jardunaldiak” app berria jeitsi ahal izango dute. Bertan programa osoa izango dute, jardunaldiak streaming bidez jarraitzeko aukera, eta sare sozialetara sarbidea.\nGuzti honetaz gainera, aurten jardunaldiek internazionalizaziorako pausua eman nahi izan dute, eta horretarako haien informazioa ingelesera, frantsesera, japonierara, txinerara, suedierara, arabiarrera, errusierara eta euskarara itzuli dute, eta sare sozialeetan hitzaldien alde nabarmenenetaz informatuko da. Guzi honen helburua Arrisku eta Larrialdien Kudeaketari buruzko Jardunaldiek gure mugak gainditu ditzaten, eta modu honetara beste herrialde batzuetako adituek hemengo lana nola egiten den ezagutu dezaten da, horrela etorkizunean sinergiak eman daitezen, eta ezagutza horiek partekatu daitezen.\nHala ere, bederatzigarren jardunaldiek dakarten berrikuntza nagusia eskola ume eta hirugarren adinekoek parte hartu dezaten sortu den kanpoko karpa da. Karpa hau arrisku eta larrialdiei aurrea hartzeari dago eskeinia.\nDonostiako hainbat ikastetxeetako DBHko bostgarren eta seigarren mailako ikasleak larrialdi zerbitzuetan aditutako teknikariek emandako tailer teoriko/praktikoetan parte hartuko dute. Lau tailer antolatu dira : Lehenengoak 112 SOS DEIAKen lana ezagutzera ematea du helburu. Zer den –zertarako balio duen- zer gertatzen den dei bat jasotzen denean, bigarrena “Bide segurtasun”az, hirugarren tailerra “Instalakuntza elektrikoak: funtzionamendua –arriskuak- nola erabili”, eta amaitzeko, laugarren tailerra, “Kea leku itxietan: zer egin behar da – zer ez da egin behar – Nola mugitu etxe barruan”. Praktika hau tunel baten antzeko leku batetan egingo da. Ikasleek leku hori zeharkatu beharko dute suhiltzaileen laguntza eta oharrak jarraituz.\nPertsona nagusien jarduerei dagokionez, haien txanda arratsaldeetan izango da, eta karparen lekua etxe barruan jazo daitezkeen istripuen prebentzioari buruzko solasaldientzako izango da: kea detektatzeko tresnak, haien instalakuntza eta erabilera, etxeko instalakuntzak behar duten mantenimentua, bai elektrikoak eta baita gasarenak: gomak, mahukak, konexioak, materiale aldaketak.\nGainera, jarduera guzi hauen osagarri bezala, bertaratutakoek han ikusi ahal izango dituzte UMEk (Larrialdietako Armadako Unitatea) ekarritako bi deskontaminazio ibilgailu, arrisku kimiko eta bakteriologikoentzako erabiliak. Ibilgailu hauek karpen alboko lekuan egongo dira.\nJardunaldiak inauguratzeko salbamendu eta erreskate ariketa\nJardunaldien inaugurazioa maiatzaren 25ean goizeko 11.30tan izango da, Kontxako Badian. Inaugurazio honen ekitaldi nagusia itsasoan emango den salbamendu eta erreskate ariketa praktiko bat izango da. Bertan, Gurutze Gorri, Donostiako Suhiltzaile eta DYAko kideek larrialdi egoera batetan dagoen itsasontzi batetako eskifaia erreskatatzeko praktika egingo dute.\nDonostiako Real Club Náutico-ak,, badiaren aurrean duen ikuspegi ezin hobea aprobetxatuz, jardunaldien antolatzaileei instalakuntzak utzi dizkie, Gu dantzalekuari dagokion zatia hain zuzen, eta bertan bilduko dira jardunaldien antolakuntzan parte hartzen duten erakundeen ordezkariak (unibertsitateak, lanbide eskolak, teknologia zentroak, administrazio publikoko ordezkariak, eta baita ere txostengileak eta Arrisku eta Larrialdi gaietan adituak). Bertan ariketa praktikoa ikusi ahal izango dute, eta ondoren Gu-k eskeinitako janaurrekoa dastatu ahal izango dute. Hiritarrek, gainera, ariketa badiaren puntu desberdinetatik ikusi ahal izango dute.\nEsta entrada fue publicada en Prentsa. Marque como favorito el Enlace permanente.\nLas IX Jornadas de Riesgos y Emergencias reúnen en San Sebastián a expertos destacados en la materia